03 decembar, 2020\nARHIVA - Bivši američki predsednici Barak Obama, Džordž Buš mlađi i Bil Klinton, (Foto: Bill Streicher-USA TODAY Sports)\nBivši američki predsednici Barak Obama, Džordž Buš mlađi i Bil Klinton saopštili su da su spremni da se vakcinišu protiv koronavirusa pred televizijskim kamerama da bi eventualno uverili skeptičnu javnost u pogledu bezbednosti nove vakcine.\n"Možda ću to uraditi na televiziji ili ću dozvoliti da se snimi, da bi ljudi znali da verujem u nauku", rekao je Obama, demokrata koji je napustio položaj u Beloj kući 2017. godine, u intervjuu za radio "Sirius XM", objavljen u sredu.\nBuš, republikanac i Obamin prethodnik, spreman je da primi vakcinu pred kamerama kada američka Uprava za hranu i lekove (FDA) odobri njenu hitnu upotrebu, rekao je Bušov šef osoblja Fredi Ford.\nKlinton, demokrata, "definitivno će primiti vakcinu čim mu bude dostupna, u zavisnosti od prioriteta koje utvrde zvaničnici zaduženi za javno zdravlje", naveo je u mejlu njegov portparol Anhel Urenja.\nDodao je da će Klinton to uraditi javno, ako će to pomoći da se Amerikanci ohrabre da urade isto.\nOdbor savetnika FDA sastaće se 10. decembra da bi odlučio da li da preporuči hitnu upotrebu vakcine kompanije "Fajzer" i njenog nemačkog partnera "Bajonteka" za koju se pokazalo da je 95 odsto delotvorna u sprečavanju koronavirusa. Američki zdravstveni zvaničnici predviđaju da bi prva vakcinacija mogla da počne posle nekoliko dana ili nedelja od sastanka.\nVakcina kompanije "Moderna", razvijena sličnom tehnologijom kao Fajzerova, delotovorna je gotovo 95 odsto u kliničkim ispitivanjima, a o njoj bi trebalo da se raspravlja 17.decembra.\nZnačajan broj Amerikanaca skeptičan je u pogledu vakcinacije, ali i rekordne brzine kojom je razvijena vakcina protiv Kovida 19. Međutim, prema prošlomesečnom istraživanju agencije Galup, 58 odsto Amerikanaca saopštilo je da bi primilo vakcinu protiv koronavirusa, što je rast u odnosu na 50 odsto koliko ih je bilo u anketi sprovedenoj u septembru.\nPredsednik Donald Tramp, koji se ranije ove godine oporavio od kovida, hvalio je učešće svoje administracije u finansiranju razvoja određenih vakcina. Međutim, Bela kuća za sada nije odgovorila na pitanja da prokomentariše izjave Trampovih prethodnika u pogledu vakcine.\nKabinet potpredsednika Majka Pensa uputio je novinare na ranije intervjue, u kojima je Pens rekao da bi "bio ponosan da primi vakcinu čim ona bude dostupna".\nIvanka Tramp, Trampova starija ćerka i savetnica, rekla je u septembru da bi bila spremna da primi vakcinu.\n"Pozdravljam izjave koje pomažu da se javnost uveri da je vakcina bezbedna i efikasna", tvitovala je Ivanka u četvrtak, komentarišući medijske izveštaje o obećanju bivših predsednika. "I dalje ostaje moja ponuda da uradim isto".\nGeneralni sekretar Ujedinjenih nacija Antonio Gutereš bi voleo da primi vakcinu čim ona bude dostupna, ali nakon onih koji bi prvo trebalo da se vakcinišu, rekao je u sredu njegov portparol Stefan Dižarik.\nNa pitanje da li bi Gutereš javno primio vakcinu, Dužarik je odgovorio: "Videćemo da li će to uraditi javno. Ne znam da li želite da vidite kako u javnosti skida košulju".\nPrva vakcinacija protiv Kovida 19 u SAD moguća sredinom decembra\n"Fajzer" počeo probnu distribuciju vakcine u četiri američke države\nTreba li se plašiti vakcine protiv koronavirusa?


eKapija | Obnovljeni hotel Bić u Priboju otvara se u maju - Kompanija Grand Stroy razvija brend Terme 36.6°C, u planu i hotel sa 5* u Pribojskoj banji (FOTO)\nIzvor: eKapija | Ponedeljak, 07.12.2020.| 12:16\nObnovljeni hotel Bić u Priboju otvara se u maju - Kompanija Grand Stroy razvija brend Terme 36.6°C, u planu i hotel sa 5* u Pribojskoj banji (FOTO)\n(Foto: Grand Stroy)\nNekada ruiniran i dotrajao hotel Bić u centru starog Priboja, posle obnove i dogradnje, u maju naredne godine će u novom ruhu, ali i sa novim imenom - Terme 36.6°, otvoriti vrata za prve goste.\nZa nekoliko dana biće privedeni kraju završni radovi na fasadi objekta i počeće opremanje unutrašnjosti hotela. Potom će kompanija Grand Stroy, koja je prošle godine kupila ovaj hotel, započeti obuku kadrova, kako bi do 1. maja i svečanog otvaranja sve bilo spremno.\nKako kažu iz kompanije Grand Stroy, koja je u obnovu ovog hotela uložila više od 3 mil EUR, plus 2 mil EUR u spa, ideja za kupovinu i rekonstrukciju proizašla je iz razgovora sa opštinskim vlastima.\nNaime, ovaj projekat se realizuje na nagovor predstavnika lokalne samoprave, a uz veliku želju vlasnika kompanije da učine nešto lepo za svoj grad, i da od nečeg što je bilo ruglo grada, naprave biser ovog kraja, kaže za naš portal Marija Miladinović, savetnica za hotelijerstvo u ovoj kompaniji.\n- Želja investitora je da ovaj hotel bude mesto susreta, poslovnih uspeha, prijatnih druženja sa porodicom i prijateljima i svečanih i posebnih trenutaka a prepoznatljivo gostoprimstvo ovog kraja, ljubazno osoblje, kvalitetna usluga i vrhunska gastronomska ponuda predstavljaće pečat ovog brenda - kaže Miladinovć.\nPrema njenim rečima, hotel u centru starog Priboja i Spa centar u Pribojskoj banji, koji će biti njegov sastavni deo, nosiće isti naziv, Terme 36.6°, "što predstavlja temperaturu lekovite vode Banje a istovremeno i idealnu temperature tela".\n- Svoje prve goste hotel Terme 36.6° primiće 1. maja sledeće godine kada smo planirali i otvaranje Spa centra Terme 36.6 u Pribojskoj banji. Uz to, za sve goste hotela biće organizovan i transfer od hotela do spa centra i nazad – otkriva za eKapiju Miladinović.\nIstiče i da će hotel biti podjednako interesantan kako poslovnim ljudima, tako i turistima koji ovaj region posećuju u sve vrećem broju.\n- Akcenat je stavljen na lekovita svojstva vode Pribojske banje, pa osim toga što ćemo privući nove, veliko zadovoljstvo nam predstavlja i to što ćemo dugogodišnje pacijente Banje, koji već godinama unazad dolaze na lečenje, obradovati novim smeštajnim kapacitetima - kazala je.\nOna dodaje da će hotel Terme 36.6° biti opremljen po standardima koji zadovoljavaju uslove za četiri zvezdice.\n- Hotel će u svojim kapacitetima imati 80 soba od kojih 6 apartmana modernog i luksuznog dizajna sa savremenom opremom. Takođe, u sadržajima hotela naći će se savremeni medicinski blok, dve sale kapaciteta 150 i 350 mesta, pogodne za organizovanje različitih proslava i konferencija, zatim, a la carte restoran i bar sa bogatom ponudom internacionalne kuhinje - kaže Miladinović.\nDodaje i da će u hotelu postojati mogućnost održavanja različitih događaja u istom trenutku i to kako za mali broj ljudi, tako i za organizaciju velikih proslava.\nKada su u pitanju radovi i trenutna situacija sa koronavirusom, Miladinović ističe da epidemiološka situacija u zemlji nije uticala na radove, kao i da se kao društveno odgovorna kompanija, pridržavaju svih neophodnih mera.\n- Kontinuirano obavljamo nadzor, komuniciramo sa našim podizvođačima, a dinamiku rada prilagođavamo novonastaloj situaciji. Prioritet nam je svakako očuvanje zdravlja i bezbednosti svih ljudi koji su uključeni u građevinske aktivnosti kompanije - napominje.\nInače, firma DBA (Đorđe Bajilo Arhitekti Novi Sad) je za ovaj hotel izradila projekte.\nRazvijanje brenda Terme 36.6\nKompanija Grand Stroy je ovim projektima zakoračila u novu oblast poslovanja – hotelijerstvo. U budućnosti, kako navode, planiraju razvijanje brenda Terme 36.6° sa najvišim standardima kvaliteta usluge.\n- Lično me najviše raduju projekti kojima možemo da doprinesemo razvoju domaćeg turizma pa mogu da naglasim da pored objekata koji će se otvoriti sledeće godine, kompanija ne planira tu da se zaustavi već nastavlja u pravcu daljeg razvoja hotelskog biznisa i novog projekta izgradnje luksuznog butik hotela sa 5* u Pribojskoj banji – kaže za eKapiju Miladinović.\nobnova hotela Bić\nTerme 36 6\nspa centar u Priboju


Autotransport nudi prevoz putnika širom Srbije i van nje, kao i poslovnu podršku i logistiku za pojedinca ili firmu.\tNa poslovima izgradnje puteva angažovano je više mašina ULT-e, grejdera, buldožera i valjak. Izgradnja puteva do ugljenokopa "Drmno" i "Ćirikovac" kao i prilazni putevi.\tPrevoz, odnosno isporuka sitnog i komadnog uglja pravnim i fizičkim licima, jedan je od prioritetnih poslova u Privrednom društvu "Autotransport". Kako bi ispunili svoje obaveze prema krajnjim kupcima u Autotransportu su angažovali sve raspoložive transportne kapacitete.\tAutobuski Prevoz\tNajnoviji autobus marke "Neobus" poseduje najmoderniji tip motora "Kamins" sa euro 4 standardom koji ima 12 brzina. Autobus je moderno dizajniran sa ugrađenom klimom, poseduje savremenu audio i videotehniku sa LCD monitorima, kao i sedišta nemačke firme "Vogel", koja su prepoznatljiva po svom dizajnu i udubnosti, što je posebno značajno za prevoz putnika na dužim relacijama.


Hašim Tači: Prihvatićemo plan uz podršku Evropske unije - Politika - Dnevni list Danas\nPočetna » Politika » Hašim Tači: Prihvatićemo plan uz podršku Evropske unije\nPriština i dalje odbija predlog generalnog sekretara UN\nR. D. i Beta18.11.2008. 19:28\nPremijer Kosova Hašim Tači kategorično je poručio da Kosovo ne može prihvatiti plan od šest tačaka. On je, međutim, poručio da će Priština prihvatiti Euleks na teritoriji Kosova i po uslovima koji nisu za nju povoljni, ali samo uz podršku Evropske unije. „Ukoliko se ta priča (o šest tačaka) završi nepovoljno po Prištinu, mi ćemo je prihvatiti, ali ne zbog Beograda, već uz podršku EU, kazao je Tači za Radio B92.\n„San Beograda o Kosovu treba jednom zauvek da umre“, rekao je Tači i dodao da neće biti nikakvog dijaloga sa Beogradom o suverenitetu Kosova. On je istakao i da ga ne zanima priča o podeli Kosova. Navode o trgovini organima Tači je nazvao izmišljotinama Beograda, smišljenim da se ugrozi ugled Kosova.\nAmerički zvaničnik Danijel Frid ukazao je da se radi o teškom procesu i da je odbijanje plana od šest tačaka odluka Vlade Kosova, ali da treba ići napred. „Pred sobom imamo teška pitanja… Vlada Kosova iznela je svoj stav i mislimo da sada možemo ići napred i da radimo zajedno. Imamo dobre osnove da idemo napred na produktivan način“, kazao je Frid.\nTeral: Ko je za EU ne može protiv Euleksa\nNiš – Žan Fransoa Teral, ambasador Francuske, zemlje koja predsedava Savetu ministara EU, odbio je juče u Nišu da saopšti stav EU povodom različitih predloga Srbije i Kosova o budućem funkcionisanju misije Euleksa. „Ne želim da ulazim u detalje jer se o njima razgovara između svih zainteresovanih strana. Ali, Euleks je napravila Evropska unija, i tu misiju podržava 27 zemalja-članica EU. Euleks je Evropska unija. Niko ko je za EU ne može biti protiv Euleksa“, rekao je Teral, odgovarajući na pitanje kakav će biti stav EU o različitim predlozima Srbije i Kosova o načinu funkcionisanja Euleksa. Teral je dodao da je cilj Euleksa „podržavanje, negovanje i vladavina prava“ na Kosovu. Z.M.\nDanas demonstracije zbog misije EU\nPriština – Više nevladinih organizacija na Kosovu najavilo je da će danas u Prištini organizovati demonstracije zbog nametanja predloga o razmeštanju Euleksa. Moto protesta, u kojima će učestvovati pripadnici nevladinih organizacija, jeste „svi protiv plana od šest tačaka Ban Ki Muna o Kosovu“. Organizatori protesta najavili su da će demonstracije biti održane i zbog toga što razgovori kosovskih zvaničnika – predsednika i premijera sa međunarodnom zajednicom o šest tačaka predloga Ban Ki Muna, dogovorenog prethodno između Beograda i Njujorka, „nisu transparentni“. Na proteste su pozvali Pokret „Samoopredeljenje“, „Čohu“, Inicijativa žena i druge nevladine organizacije.


SK ASI-MUR / СК АСИ-МУР / CS IAS-AIT / UC ASI-IWA : Forum gimnazija najavljuje štrajk\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sre 27 of Jan, 2021 [14:30 UTC]\nForum gimnazija najavljuje štrajk\nSreda 10. May 2006. [15:35:00 UTC] (3214 čitanja)\nBeograd - Forum beogradskih gimnazija najavio štrajk zbog kažnjavanja kolega iz VIII Beogradske gimnazije.\nForum je najavio štrajk za ponedeljak, 15, maj, a nastava u gimnazijama biće skraćena na 30 minuta. Forum beogradskih gimnazija ima 880 članova u svih 21 beogradskih gimnazija i očekuje da će sve učestvovati u štrajku.\nRazlog za štrajk Forum vidi u dešavanjima u VII Beogradskoj gimnaziji, gde je direktor oduzeo deo zarade profesorima zbog učestvovanja u štrajku Unije sindikata prosvetnih radnika Srbije. Forum zahteva od direktora te škole da odmah vrati novac kažnjenim profesorima, smatrajući da rešenja koja su uručena nisu u skladu sa zakonom.\nForum je optužio i ministra prosvete i sporta Slobodana Vuksanovića da sprovodi metode zastrašivanja i da je prošle nedelje potpisao dokument kojim nalaže direktorima škola da kažnjavaju učesnike štrajka Unije sindikata prosvetnih radnika. Dodaje se da su u škole u Srbiji i u beogradske gimnazije došli inspektori rada koji se raspituju o štrajku, traže spiskove i odluke.\n[ Vreme izvršavanja: 0.11 sekundi ] [ Korišćena memorija: 3.85MB ] [ 209 upita baze podataka ] [ GZIP Disabled ] [ Opterećenje servera: 0.47 ]


BalkanMagazin :: Novi kopovi uglja u Kolubari za stabilnu proizvodnju struje\nčetvrtak, 04. maj 2017 06:31\nElektroprivreda Srbije će ove godine uložiti oko 250 miliona evra u Rudarski basen Kolubara, a ministar energetike Aleksandar Antić kaže za Tanjugu da će biti otvorena tri nova kopa - polje E, G i Radljevo, koja će dugoročno obezbediti stabilnu proizvodnju uglja.\nNakon što je premijer Aleksandar Vučić tokom nedavne posete RB Kolubara izjavio da će ulaganje u Kolubaru ove godine biti najveća investicija u Srbiji Antić pojašnjava da je reč o ulaganju i održavanju postojeće opreme od 31 miljardu dinara koji će, uveren je, kapitalno da utiču na budućnost tog rudarskog basena.\nMinistar rudarstva dodaje da će od 31 milijarde oko četiri milijarde biti namenjene eksproprijaciji zemljišta.\nKako je rekao, Kolubara mora svake godine da proizvodi više od 28 miliona tona uglja, to jest, da obezbedi stabilnu proizvodnju na nivou od 28,5 do 30 miliona tona.\nIstičući da premijer Vučić daje veliku podršku razvoju RB Kolubara, kao i energetskog sistema u celini Antić kaže da „ćemo prve rudarske aktivnosti na polju E i polju G imati već tokom 2017. godine, na polju E očekujemo da ćemo već do kraja godine krenuti sa proizvodnjom uglja, u polju G sa otkrivkom, a 2018. postavljamo prvi sistem na polje Radljevo, koji je naznačajniji i najveći. Polje Radljevo ćemo razvijati u narednim godinama sa idejom da zameni kop Tamanva-Zapadno polje.\nMinistar rudarstva i energetike je podsetio da je Kolubara veoma značajna za EPS, pošto se oko 50 odsto struje u Srbiji proizvede od uglja iz Kolubare.\n„Upravo zato poseban akcenat stavljamo na proizovodnju uglja i na investicije u RB Kolubara, dok je u proteklim godinama akcenat bio na termoelektranama, hiodroelektranama i njihovoj modernizaciji. Godinama se nije dovoljno ulagalo u rudarsku proizvodnju i mi smo ove godine planirali da to nadoknadimo i uložimo značajna sredstva u Kolubaru“, ponovio je Antić naglašavajući da će novac za sva ova ulaganja u Kolubari biti obezbeđena iz tekućeg poslovanja EPS-a, kao i to da ova kompanija na svom računu ima oko 55 milijardi dinara, tako da će moći da finansira i investicije i redovno održavanje u Kolubari.\nU Rudarskom basenu Kolubara se, inače, nalaze zalihe uglja za narednih 50 od 70 godina.\n„Zato stalno mora da se ulaže u proširenje kopova i njihovu infrastrukturu. Trenutno su, sa postojećim kapacitetima u termoelektranama Nikola Tesla A i B u Obrenovcu i termoelektrani Kolubara, godišnje potrebe uglja između 28,5 i 29 miliona tona. Održavaćemo tu proizvodnju dok imamo te kapacitete. Ako povećamo proizvodne kapacitete, a već dugo se priča o različitim projektima - od termoelektrane Kolubara B, preko TENT-a B3, to će onda stvoriti i potrebu za dodatnim količinama uglja, ali o tom - potom", poručio je Antić objašnjavajući da su u toku različite faze za otvaranje tri nova polja E, G i Radljevo i da se mora investirati u njihovu infrastrukturu.\nZa ove kopove biće nabavljena izuzetno vredna opremu za tri nova kopa. Deo tih investicija treba da pokrije prethodno odvodnjavanje, odvodnjavanje kopova, izgradnju pogonskih stanica, transportnih sistema, nabavku bagera i odlagača za novi kop Radljevo.\nDeo procesa za otvaranje tri nova kopa treba da bude i izmeštanje regulacije reke Peštan, izmeštanje i izgradnja novog regionalnog puta Vreoci - Kruševica, kao i izmeštanje Ibarske magistrale u dužini od 7,4 kilometara. Sve to biće praćeno i izmeštanjem značajnih elektroenergetskih sistema poput dalekovoda pored Ibarske magistrale.\n„Gradimo nove trafo stanice i sve je to izuzetno kompleksan i skup proces. U obavezi smo da raseljavamo određene delove teritorija opština Lazarevac, Ub i Lajkovac i gradimo nova urbana naselja, gde će se ti ljudi preseliti. I škola u Vreocima će biti izmeštena, a u Crnim Međama će biti izgrađena nova škola. Na teritoriji opštine Ub biće formirano urbano naselje u mestu Murgaš, kao i naselje Kusadak na teritoriji Lazarevca sa 200 urbanih placeva, kao deo nastavka eksproprijacije u Vreocima“, naveo je Antić.


Telenor uvodi prvu prodavnicu mobilnih aplikacija u Srbiji\nTelenor uvodi prvu prodavnicu mobilnih aplikacija u Srbiji – Personal magazin\nTelenor Srbija je prva kompanija u okviru Telenor grupe koja u ponudu operatora uvodi mogućnost preuzimanja WAC (Wholesale Application Community) mobilnih aplikacija. Taj pilot projekat danas je predstavljen na Svetskom…\nTelenor Srbija je prva kompanija u okviru Telenor grupe koja u ponudu operatora uvodi mogućnost preuzimanja WAC (Wholesale Application Community) mobilnih aplikacija. Taj pilot projekat danas je predstavljen na Svetskom kongresu mobilne telefonije (Mobile World Congress) u Barseloni.\nUlazak u svet aplikacija je uzbudljivi trenutak za nas jer nam omogućava da budemo jedan od prvih mobilnih operatora u svetu koji će tokom godine ponuditi korisnicima širok izbor u ovom segmentu.\nTelenorovi korisnici u Srbiji prvi će moći da preuzimaju takav sadržaj i to ne samo za pametne, već i jednostavne modele telefona, upravo zahvaljujući saradnji Telenora u Srbiji sa kompanijama Erikson i Opera.\nSledeći iskustvo Telenora u Srbiji, Telenor grupa obezbediće prodavnicu aplikacija i na drugim tržištima u kojima posluje“, kaže Marek Slačik, direktor marketinga Telenora u Srbiji.\nTelenor uvodi prvu prodavnicu mobilnih aplikacija u Srbiji was last modified: February 16th, 2011 by Redakcija\nMarek Slačikmobilne aplikacijeTelenorWACWMC 2011\nNove HP usluge za jednostavnije projektovanje, izgradnju i upravljanje data centrima\nHTC proglašen za najboljeg proizvođača mobilnih uređaja za 2011


Paralelni svijet sa 2.000 kompjutera: Centar "mračnog" interneta tamo gdje ga niko ne bi očekivao - BIGportal.ba\n10 Oktobra, 2019 10 Oktobra, 2019 037\nNjemačka policija pronašla je u jednom bunkeru Bundesvera serverski centar Darkneta. Preko tih računara prodavani su droga i oružje, a tu su se nalazile i stranice s dečijom pornografijom.\nada su pripadnici nemačke specijalne policije GSG uspeli da savladaju elektronske sisteme bezbednosti i da otvore blindirana metalna vrata bunkera na brdu iznad gradića Traben-Trarbaha na zapadu Nemačke, u unutrašnjosti ih je čekalo pravo iznenađenje: na jednom nadzemnom i četiri podzemna sprata nekadašnjeg bunkera nemačke vojske Bundesvera nalazilo se oko 2.000 međusobno povezanih računara. Radi se o najvećem serverskom sedištu Darkneta do sada otkrivenom u Nemačkoj.\nBunker je ponuđen na javnu prodaju, a Ministarstvo obrane odlučilo se za opciju tzv. “tople prodaje” – prednost su imali ponuđači koji su bili spremni da preuzmu i kompletnu informatičko-računarsku infrastrukturu. Faktički je samo trebalo uključiti računare i čitav pogon je bio spreman za akciju.


RACIJA INSPEKCIJE I KOMUNALACA U KOSOVSKOJ ULICI: Zaplenjeno 1.227 polovnih udžbenika\nIzvor\tEXPRES avgust 27, 2016\nBEOGRAD - Na osnovu prijava građana da je u Kosovskoj ulici zbog ulične prodaje polovnih knjiga i udžbenika narušen komunalni red i otežano odvijanje saobraćaja, reagovali su inspektori Odeljenja za inspekcijski nadzor nad trgovinom u okviru Sekretarijata za inspekcijske poslove, saopšteno je iz ovog sekretarijata.\nPrema rečima gradske sekretarke za inspekcijske poslove Sonje Podunavac, oni su, uz asistenciju Komunalne policije i učešće JKP „Gradska čistoća”, 23. i 25. avgusta izvršili inspekcijski nadzor nad trgovinom van prodajnog objekta.\n– Na licu mesta je zatečen veći broj lica koja su prodavala knjige iz vozila ili sa javne površine i koja nemaju svojstvo trgovca. Zbog obavljenja delatnosti za koju nisu registrovani, a na osnovu Zakona o inspekcijskom nadzoru, za dva lica je rešenjem naloženo da izvrše upis u osnovni registar, izrečena mera zabrane rada, oduzeta je roba – 1.227 polovnih udžbenika. Protiv njih će se podneti zahtevi za pokretanje prekršajnog postupka – rekla je Sonja Podunavac i dodala da se moraju poštovati pravila i da ovakvom prodajom ne sme da se narušava komunalni red i otežava odvijanje saobraćaja.\n« Švajcarci su odbili 2.200 €, šta će reći Finci Obustavljena istraga protiv osumnjičenog za napad na Vučića »


NIS i MOL nastavljaju saradnju sa Jadranskim naftovodom - Potpisani ugovori vredni oko 67 mil EUR\nadranski naftovod (JANAF) saopštio je u ponedeljak (5. februara 2018. godine) da su njihovi novi ugovori sa NIS-om i mađarskom MOL grupom vredni 500 miliona kuna (oko 67 mil EUR).\n- Početkom poslovne 2018. godine, JANAF je nastavio intenzivne poslovne aktivnosti na međunarodnom tržištu te ugovorio nove poslove sa stranim partnerima - Naftnom industrijom Srbije, koji je u vlasništvu Gazpromnefta, i MOL grupom - navodi se u saopštenju.\nPredsednik Uprave JANAF-a Dragan Kovačević potpisao je s NIS-om ugovor o poslovnoj saradnji za transport nafte u 2018. godini.\nTakođe potpisan je i dvogodišnji Ugovor o transportu i skladištenju nafte s MOL grupom (za 2018. i 2019. godinu), navode iz JANAF-a, ističući kako su tim poslovima obuhvaćeni skladišni kapaciteti Terminala Sisak, kao i novi skladišni kapaciteti Terminala Omišalj, koji su rezultat investicionih aktivnosti JANAF-a u poslednje dve godine.\nJANAF je, inače, o novim ugovorima ranije izvestio javnost i putem Zagrebačke berze, ali bez navođenja vrednosti ugovora, dok u saopštenju navode kako je vrednost novih poslova 500 miliona kuna.\nHBIS grupa, vlasnik Železare, najveći izvoznik u januaru\nUkupna vrednost izvoza 15 najvećih srpskih izvoznika u januaru ove godine je iznosila 347,5 miliona evra, a najveći izvoznik je HBIS grupa, vlasnik smederevske Železare.\nBEOGRAD - Ukupna vrednost izvoza 15 najvećih srpskih izvoznika u januaru ove godine je iznosila 347,5 miliona evra, a najveći izvoznik je HBIS grupa, vlasnik smederevske Železare.\nIzvoz te kompanije je proteklog meseca dostigao 70,4 miliona evra, zahvaljujući čemu je od kompanije Fijat Krajsler automobili Srbija (FCA) "preotela" titulu najvećeg izvoznika, prema danas objavljenom izveštaju Ministarstva finansija "Tekuća makroekonomska kretanja".\nJagma za akcijama Jedinstva iz Sevojna\nNa domaćem tržištu akcija danas je vladala prava jagma za akcijama preduzeća Jedinstvo iz Sevojna, čiji je promet čak nadmašio iznos za koji su istrgovane državne obveznice.\nBEOGRAD - Na domaćem tržištu akcija danas je vladala prava jagma za akcijama preduzeća Jedinstvo iz Sevojna, čiji je promet čak nadmašio iznos za koji su istrgovane državne obveznice.\nFiat 1. juna odlučuje o novom modelu u kragujevačkoj fabrici\nKompanija Fiat Chrysler uskoro bi trebalo da lansira naslednika "grande punta", a on bi mogao da se proizvodi i u Kragujevcu, piše Blic.\nSergio Marchionne, predsednik FCA, rekao je da će Fiat odluku o novom modelu u Kragujevcu objaviti 1.juna, kada bi ova kompanija trebalo da obelodani petogodišnji plan poslovanja. Novi plan poslovana, koji obuhvata period od 2018. do 2022. godine, biće zvanično objavljen na godišnjicu od početka Marchionnovog rukovođenja ovom kompanijom, koje traje od 2004. godine. Kako je i sam Marchionne najavio, plan će biti predstavljen u Baloku, gradiću u blizini Torina gde se nalazi probna staza italijanske kompanije.\nTim planom, piše Blic, trebalo bi da bude predviđeno da li će se u Kragujevcu i dalje proizvoditi samo fiat 500L ili će kragujevačka fabrika dobiti još jedan model.\nPrema nezvaničnim informacijama italijanskih medija, FCA planira da u proizvodnju uvede dva nova SUV modela, jedan manji i jedan veći, kao i autombil koji bi nasledio "grande punto", kome ističe rok pošto je u prodaju već 13 godina.


Verovatno se pitate da li osećaj zahvalnosti ima biološki uticaj na mozak? Odgovr je da.\nU jednom eksperimentu, učesnici su igrali kompjutersku igru bacanja lopte. Jedan učesnik je bacio loptu, dok je drugi vraćao nazad. U stvari, prava osoba se nalazila samo sa jedne strane, dok je na drugoj strani bio računar, ali je učesnicima je rečeno da likove na ekranu kontrolišu živi ljudi.\nZANIMLJIVOSTI kako biti srećan sreća alek korb neurohirurg anksioznost zahvalnost povezivanje s drugima funkcionisanje mozga negativne misli i osećanja


U dvorištu zakopao sedam kilograma eksploziva | Boom93\nU dvorištu zakopao sedam kilograma eksploziva\nU akciji SBPOK u sredu u okolini Požarevca zaplenjeno je sedam kilograma plastičnog eksploziva pentrita i veća količina automatskog oružja, saznaje "Blic".\nIzvor "Blica" iz MUP-a Srbije navodi da je u ovoj akciji uhapšen jedan neimenovani muškarac, čiji će identitet biti saopšten nakon DNK veštačenja.\n"Eksploziv je bio zakopan u dvorištu jedne kuće, a trebalo je da bude prošvercovan u Zapadnu Evropu. Interesantno je da su dva kilograma eksploziva bila namontirana za aktiviranje i posebno upakovana, što upućuje na pretpostavku da je bilo spremno za neku akciju" kaže izvor "Blica".\nOsim eksploziva, u ovoj akciji zaplenjena su i dva mehanizma za aktiviranje, elektronske detonatorske kapisle, automatska puška M 70, automat "hekler", pištolj CZ99 i oko hiljadu komada municije za automatsko oružje i pištolj.\n"Osoba koja je uhapšena je organizator šverca oružja u Zapadnu Evropu, zbog čega će u ovu akciju biti uključene i policije još nekih država" kaže izvor "Blica".\nUhapšeni muškarac priveden je na saslušanje u prostorije SBPOK.\nInvesticije na izvorištu


Victoria Logistic i Sojaprotein uvele Dunav Soja stardard | RIBOTEKS\nVictoria Logistic i Sojaprotein uvele Dunav Soja stardard\nKompanije Victoria Logistic i Sojaprotein, dobile su Dunav Soja sertifikat za uspešnu implementaciju evropskog standarda za gajenje i preradu genetski nemodifikovane soje, realizovanu početkom decembra. Proveru vezanu za sertifikacioni proces izvršila je ovlašćena kontrolna kuća SGS, a sertifikate je predstavnicima obe kompanije svečano uručio Jovan Zagorac, menadžer agri sektora SGS Srbija.\n„Nismo slučajno izabrali da Regionalni centar Dunav Soja bude u Vojvodini, sa kvalitetnim domaćim sortama, dobrim proizvođačima i bečejskim Sojaproteinom kao jednim od najznačajnijih prerađivača soje u jugoistočnoj i centralnoj Evropi. Implementacija Dunav Soja standarda u ovoj fabrici, kao i Viktorija Logistici koja je snadbeva sirovinom, predstavlja model za ostale evropske zemlje. Uspeh Dunav Soja udruženja vezan je za naše partnere i zato je ova sertifikacija vrlo važna za dalji podsticaj gajenju i preradi genetski nemodifikovane soje, kao i promociju proizvodnje visokokvalitetne hrane za ljude i životinje, sa bezbednim i kontrolisanim poreklom u dunavskom regionu“ – izjavila je Marjana Vasiljević iz Regionalnog centra Dunav Soja.\nSojaprotein je prvi u regionu dobio ovaj sertifikat za preradu NON-GMO soje do sojinih proteinskih koncentrata, koji imaju široku primenu u ishrani životinja. Na ovaj način, kompanija je stvorila još jednu konkurentsku prednost kod plasmana visokoproteinskih koncentrata na najzahtevnija evropska tržišta, među kojima su Austrija, Švajcarska i Nemačka.\n„Victoria Logistic kroz sve segmente svog poslovanja - organizaciju poljoprivredne proizvodnje, otkup poljoprivrednih roba i njihovo skladištenje i transport - uspostavlja i održava sistem kvaliteta kako bi obezbedila vrhunsku sirovinu za fabriku Sojaprotein. Dunav Soja sertifikacija garantuje punu sledljivost i kontrolu kvaliteta od soje sa srpskih njiva, preko skladišnih kapaciteta, pa sve do prerade zrna, odnosno proteinskih koncentrata kao gotovih proizvoda. Osnova za implementaciju Dunav Soja standarda bio je IP program, koji smo uveli 2004. godine i koji je takođe sertifikovan od strane kontrolne kuće SGS“ – rekla je na svečanom uručenju sertifikata Mirjana Grujić, direktorka sektora monitoringa i kontrole kvaliteta kompanije Victoria Logistic


Dva nova smrtna slučaja od koronavirusa u BiH\nKako navode iz UKC RS, preminula je pedesetjednogodišnja žena iz Kotor Varoši koja nije imala udružena oboljenja. Pacijentica je liječena u Klinici za infektivne bolesti od 11. aprila 2020. godine.\nDrugi preminuli je šezdesetčetvorogodišnji muškarac iz Banjaluke, koji je imao više hroničnih udruženih oboljenja. Pacijent je liječen u Klinici za infektivne bolesti od 5. aprila 2020.godine, stoji u saopćenju UKC RS.\nSa ova dva smrtna slučaja, do sada su u Bosni i Hercegovini preminule 62 osobe koje su bile pozitivne na korona virus.


ustaše - Srpskainfo\nUMRO BAZIL ZUKOLO Posljednji preživjeli učesnik proboja zatvorenika ustaškog logora smrti u Jasenovcu\nPreminuo je Bazil Zukolo, posljednji preživjeli učesnik proboja zatvorenika ustaškog logora smrti u Jasenovcu.\nAdvokat Ante Nobilo izjavio je danas da nije vidio predložene izmjene Krivičnog zakona o zabrani ustaških simbola, ali je, ističe, jasno da u Hrvatskoj treba zabraniti sve simbole povezane sa NDH.\nUVIJEK BIO PROTIV SKUPA Kajzer: Dobra vijest da nema ustaškog okupljanja u Blajburgu\nGuverner austrijske pokrajine Koruška, Peter Kajzer, pozdravio je danas vijest da ove godine neće biti održano ustaško okupljanje u Blajburgu.\nDelegacija PDP, predvođena poslanicima u parlamentima Republike Srpske i BiH prisustvovali su danas Danu sjećanja na žrtve ustaškog zločina-genocida NDH u koncentracionim logoru Jasenovac te položili cvijeće na najvećem jasenovačkom stratištu u Donjoj Gradini.\nTRAŽI REAGOVANJE EU Linta: Hrvatska živi u nacističkoj prošlosti\nPredsednik Saveza Srba iz regiona Miodrag Linta pozvao je danas Evorpsku uniju da, povodom incidenta u Borovu kada je grupa mladića uzvikivala "Ubij Srbina", pošalje jasnu poruku hrvatskim vlastima da policija u najkraćem roku uhapsi sve učesnike.\nPOČAST ŽRTVAMA Milošević: Očekujemo podršku svih odbornika za ulicu Šargovačkih đaka\nOdbornik Socijalističke partije Srpske - SPS u Skupštini grada Banjaluka Darko Milošević poručio je da očekuje apsolutnu podršku kolega na predstojećem zasjedanju gradskog parlamenta, gdje će se na dnevnom redu naći Odluka u otvrđivanju imena ulice Šargovačkih đaka u MZ Šargovac.\nSvi su dobrodošli da podijele s nama informacije koje imaju o svojim precima, kako bismo sačuvali od zaborava sve žrtve koncentracionog logora Jasenovac.\nUspjeh filma “Dara iz Jasenovca” i maestralno odigrana uloga Biljane Čekić (12), učenice osmog razreda Osnovne škole “Vuk Karadžić” u Kozarskoj Dubici, predstavlja upečatljiv nastavak ratne priče, vjekovnog stradanja i glumačkog vaskrnuća.\nSrpski član i predsjedavajući Predsjendištva BiH Milorad Dodik rekao je da žal za srpskim stanovništvom u Drakuliću i okolnim selima ubijenim u ustaškom pokolju bez ijednog ispaljenog metka neće prestati vijekovima.


SIJARINSKA BANJA – BISER MEDJU BRDIMA – NovostiDana.rs\nSIJARINSKA BANJA – BISER MEDJU BRDIMA\nSpecijalna bolnica za rehabilitaciju „Gejzer“ u Sijarinskoj Banji učestvovala je na 18. po redu Međunarodnom sajmu turizma i aktivnog odmora koji je od 30. marta do 1. aprila održan u niškoj hali „Čair“.\nNačelnik marketinga „Gejzera“ Radivoje Savić kaze da je ta ustanova prepoznatljiva po jedinstvenom prirodnom fenomenu – gejzeru i da je to prvo što se nudi gostima.\n„Osim toga „Gejzer“ nudi posetiocima medicinski blok i brojne terapije, poput podvodne masaže mineralnom vodom, peloidnu i elektro terapiju, i kinezi sale u kojima se pod nadzorom fizioterapeuta izvode individualne i grupne vežbe“, istakao je Savić.\n„Ove godine 20. put zaredom organizovaćemo „Gejzerske noći“, koje traju desetak dana.\nOrganizovaćemo takođe i manifestaciju „Zlatni kotlić gejzera“.\nBiće to sedmi po redu „Zlatni kotlić“, izjavio je Savić.\n„Više od 50 odsto naših gostiju je iz Vojvodine. To su grupe koje smo još krajem 90-tih godina uspeli da animiramo i koje svake godine dolaze i to dva puta godišnje, s proleća i s jeseni“, rekao je Savić.\nPovezanogejzir, Sijarinska banja, Turizam\nKalendar turistickih manifestacija u Nisu


Memorandum o međuopštinskoj saradnji na zaštiti jezera Ćelije - KruševacGrad\nU Kruševcu je danas potpisan Memorandum o razumevanju između Grada Kruševca i opština Brus, Blace i Aleksandrovac.Memorandum je završnica aktivnosti u okviru projekta za zaštitu i održivo korišćenje jezera Ćelije sa koga se vodom za piće u ovom trenutku snabdeva više od 200 hiljada ljudi u Rasinskom okrugu. Istovremeno je i prvi korak ka izradi Sporazuma kojim će se definisati model integralnog regionalnog upravljanja otpadnim vodama jezerskog sliva\nPotpise na Memorandum koji ima za cilj postavljanje temelja međuopštinske saradnje na zaštiti i održivom korišćenju jezera Ćelije stavili su gradonačelnica Kruševca, Jasmina Palurović, te predsednici opština Brus- Milutin Jeličić, Blace – Milan Ćurčić i Aleksandrovac – Jugoslav Stajkovac.\nOvom događaju prisustvovali su predstavnici Švedske asocijacije regiona i opština (SALAR) i Stalne konferencije gradova i opština (SKGO) kao nosilaca programa „Podrška lokalnim samoupravama na putu pridruživanja EU – druga faza“, koji finansira Vlada švedske, a u okviru koga se projekat zaštite jezera Ćelije i realizuje.\nMeđu prisutnima bili su i predstavnici Republičke direkcije za vode, te gosti, eksperti iz švedskog grada Jevle, koji su u nastavku skupa za učesnike održali radionicu o konkretnim iskustvima u uspostavljanju regionalne saradnje u oblasti upravljanja komunalnim vodama.\n– Nadam se da ćemo posle potpisivanja ovog memoranduma što pre krenuti u realizaciju našeg zajedničkog projekta jer je to neophodno za sve naše opštine, za naše građane i za zaštitu naše životne sredine koju ostavljamo u krajnjoj liniji našoj deci – poručila je gradonačelnica Kruševca, otvarajući skup.\nO prethodnim koracima koji su doveli do formalizovanja saradnje govorio je Načelnik Rasinskog upravnog okruga Branislav Vesić.\nOn je podsetio da je na sednici Saveta Okruga u oktobru prošle godine formirano Regionalno koordinaciono telo za zaštitu životne sredine i radna grupa za upravljanje otpadom, kao i da je tada usvojen je nacrt Sporazuma o zaštiti i održivom korišćenju jezera Ćelije između grada Kruševca i opština Brus, Blace i Aleksandrovac.\n– Savet Okruga je pružio punu podršku ideji udruživanja lokalnih samouprava u domenu integralnog upravljanja vodama na teritoriji Rasinskog okruga, ali i šire – rekao je Vesić. Ocenio je da je potpisivanje memoranduma preduslov za unapređenje vodnog režima, kao i zaštite akumulacije od zagađenja, te da je uz udruživanje, neophodno i definisanje uloge i odgovornosti lokalnih samouprava u ovoj oblasti.\nU okviru projekta zaštite jezera Ćelije, pokrenut je i proces izgradnje postrojenja za preradu otpadnih voda u Brusu i Blacu. Po rečima Dobrile Kujundžić iz Direkcije za vode, izgradnja ovih postrojenja je veoma značajan projekat koji je došao na listu prioritetnih projekata i pre nekih većih potencijalnih postrojenja upravo zbog zaštite akumulacije Ćelije.\n– Znamo da su sad već polako počela starenja akumulacija i znamo da treba sami da čuvamo naša izvorišta vode – rekla je Kujundžićka, ali se zahvalila na velikoj pomoći koju Srbija dobija od Kraljevine Švedske u toj oblasti, kao i u pripremi pregovaračke pozicije Srbije za pridruživanje EU. Za projekat zaštite jezera Ćelije rekla je da donosi novu, veoma značajnu komponentu: sponu između nacionalnog i lokalnog nivoa – koordinaciju koja nam je krajnje neophodna.\nĐorđe Staničić, generalni sekretar Stalne konferencije gradova i opština pohvalio je činjenicu da međuopštinska saradnja u ovom slučaju obuhvata i opštinu Blace koja nije deo Rasinskog okruga, čime postaje, kako je rekao, očigledno da opšti interes i prirodno okruženje mogu da pređu administrativne granice koje na prvi pogled mogu da predstavljaju prepreku.\n– Nacrt Sporazuma koji je dobio zeleno svetlo na sednici Upravnog okruga je dobar početak za pripremu jednog konačnog sporazuma. Zato danas potpisujemo ovaj Memorandum o razumevanju kako bismo u narednom periodu napravili sve neophodne pripreme da u skladu sa izmenjenim zakonom o lokalnoj samoupravi možemo da napravimo međuopštinski sporazum koji će u punoj meri reflektovati i namere zakonodavca ali i vaše namere kako da se stvari definišu do kraja – ocenio je Staničić.\nNakon potpisivanja, javnosti su se obratili i predsednici opština potpisnica. Jugoslav Stajkovac naglasio je da je Memorandum od regionalnog značaja, te da je cilj lokalnih samouprava koje su ga potpisale da rade integralno, sveobuhvatno, svako na svojoj teritoriji na zaštiti akumulacije Ćelije, dok su Jeličić i Ćurčić objasnili značaj koji izgradnja postrojenja za prečišćavanje otpadnih voda ima u njihovim opštinama.\nOlivera Drenovac, pomoćnica gradonačelnice Kruševca i koordinatorka projekta, rekla je da je Memorandum dokaz kako možemo da uspostavljamo međuopštinsku saradnju na rešavanju najvažnijih pitanja u oblasti zaštite životne sredine, te da je i u drugim oblastima potrebno međuopštinsko povezivanje.\n– Naravno, grad Kruševac je i životno zainteresovan za zaštitu jezera Ćelije, ali isto tako, s obzirom na to da voda ne poznaje granice, zainteresovani smo i za zaštitu svih voda, kako površinskih tako i podzemnih i nadamo se da ćemo zahvaljujući memorandumu koji smo danas potpisali uspostaviti pravu i efikasnu saradnju na integrisanom upravljanju svim vodnim resursima u Rasinskom okrugu.\nDrenovac je izrazila i želju da se, osim u Brusu i Blacu, postrojenja za prečišćavanje otpadnih voda izgrade i u Aleksandrovcu, Trsteniku, Ćićevcu i Varvarinu i da Rasinski okrug bude zdrava životna sredina kada je reč o otpadnim vodama.\nPostrojenja u Brusu i Blacu – do 2023. godine\nPostrojenja za preradu otpadnih voda u Brusu i Blacu finansiraće se sredstvima IPA programa. Dokumentacija za njihovu gradnju je završena, vrednost obezbeđenih sredstava je nešto više od 11,5 miliona evra, a ove godine biće raspisani tenderi za izvođače. Kako je na radionici objasnio Iljčo Jovanoski, zamenik vođe projektnog tima, u Blacu će uz gradnju postrojenja biti rekonstruisan deo kanalizacione mreže, a u Brusu će, zahvaljujući lokaciji postrojenja, osim grada, kanalizaciju dobiti i nekoliko sela. Očekuje se da radovi počnu naredne godine, a prema proceni projektnog tima, postrojenja bi trebalo da počnu sa radom u 2023. godini. Njihovo puštanje u funkciju rešiće problem upuštanja fekalne kanalizacije ove dve opštine u Blatašnicu, odnosno Rasinu.\nIskustva Švedske – putokaz za nas\nTomas Nilu, međunarodni ekspert iz švedske, angažovan je od strane SKGO i SALAR na projektu zaštite jezera Ćelije. On je bio i jedan od radioničara koji su govorili o iskustvima u uspostavljanju regionalne saradnje na primeru regionalnog komunalnog preduzeća GastrikeVaten u gradu Jevle.\n– Tamo smo napravili dogovor između pet opština na regionalnom nivou i ovde smo da bismo preneli naša iskustva u tom procesu i da obezbedimo da ove investicije budu maksimalno efikasne. Posebno je značajna izgradnja postrojenja u Brusu i Blacu za očuvanje vode za piće, ali se ovde ne radi samo o tehnologiji već je saradnja deo dugoročnije priče koja obuhvata donošenje političkih odluka, pravnog okvira, i obezbećivanje sigurnog dugoročnog finansiranja. Jako je značajno da se uspostavi saradnja i između javnih komunalnih preduzeća kako bi se obezbedile određene kompetencije i resursi – kaže Nilu, dodajući da sva ta pitanja treba rešiti pre nego što postrojenja u Brusu i Blacu počnu da rade.\n27.08.2021 0 148\n24.08.2021 0 463


Tramp 4. septembra nameće sporazum Beograda i Prištine? - Politički.rs\nTramp 4. septembra nameće sporazum Beograda i Prištine?\nDemostat: Tramp 4. septembra nameće sporazum Beograda i Prištine?\nPredsednik SAD Donald Tramp mogao bi na sastanku u Vašingtonu 4. septembra da izdejstvuje “nametnuti” sporazum Beograda i Prištine koji bi prikazao kao istorijski, kao što je bilo u slučaju sporazuma između Izraela i Ujedinjenih Arapskih Emirata sredinom avgusta.\nKako se navodi u analizi portala Demostat, u prilog najavma da bi u Vašingtonu zaista moglo da dođe do nekog preokreta govori i to što je u međuvremenu Kosovo postalo tema političkih rivala na predsedničkim izborima u SAD.\n“Kandidat demokrata Džozef Bajden je početkom jula kritikovao Trampa zbog toga što ne sarađuje sa EU kada je u pitanju dijalog Beograda i Prištine. Najavio je da će da uradi suprotno od Trampa i da će da pogura sporazum čiji će rezultat da bude uzajamno priznanje”, navodi se u analizi.\nDodaje se da Trampova administracija želi da postigne neki spoljnopolitički poen pred izbore, da je Priština “pod šinjelom Vašingtona”, a da je predsednik Srbije Aleksandar Vučić “u političkom trenutku kada bi mogao da se usudi na rizičan potez kada je u pitanju Kosovo, nakon izbora na kojima je osnažio vlast i kada opozicija gotovo ne postoji”.\n“Vučić veruje da će pozicija Srbije biti gora ukoliko bi u novembru pobedio Bajden, čiji je pokojni sin služio u američkim jedinicama na Kosovu i po kome su kosovske vlasti nazvale deonicu puta od Gnjilana do Uroševca”, piše u analizi Demostata.\nTagged: DEMOSTAT, DIJALOG, DONALD TRAMP, KOSOVO, PRAVNO OBAVEZUJUĆI SPORAZUM, PREGOVORI, SAD, SPORAZUM, SRBIJA\nУтртани ,,TOUGH GUY“ ког руше депилирани типКИЊЕ у роза хеланкама с написаним обрвама би да глуми нешто? Фрајеру, реши у својм дворишту проблем!


ŠEHOVAC: 27 osoba prekršilo policijski čas - FILTER\nŠEHOVAC: 27 osoba prekršilo policijski čas\nSlužbenici Policijske uprave Istočno Sarajevo uručili su 27 prekršajnih naloga za lica koja su se kretala za vrijeme policijskog časa uvedenog zbog situacije u vezi sa virusom korona, rekao je danas načelnik ove uprave Branimir Šehovac.\n– Kada je riječ o sprovođenju policijskog časa, građani se, uglavnom, pridržavaju tih mjera. Imamo i određen broj evidentiranih kršenja Zakona o javnom redu i miru, ograničenja zabrane kretanja na određenom prostoru, zbog čega smo počiniocima izdali prekršajne naloge- rekao je Šehovac na konferenciji za novinare na Palama.\nŠehovac je pozvao građane da poštuju odluke Republičkog štaba za vanredne situacije o zabrani kretanja svih lica od 20.00 časova do 5.00 ujutru, kao i mjere zabrane okupljanja na javnim mjestima s ciljem borbe protiv virusa korona.\nOn je napomenuo da su za lica koja se u vrijeme policijskog časa nađu na ulici predviđene novčane kazne od 500 do 1.500 KM, te da će Uprava izdavati posebne dozvole za kretanje građanima koji budu imali potrebu za tim.\nŠehovac je istakao da je ostvaren visok stepen saradnje sa svim jedinicama lokalne samouprave, nadležnim institucijama gdje njihovi rukovodioci unutrašnjih organizacionih jedinica svakodnevno učestvuju u sastancima štabova za vanredne situacije da bi pravilno sprovodili odluke Vlade Srpske.\nPrethodna ISTOČNA ILIDŽA: Opština spremna da plati testiranje na korona virus svim stanovnicima\nSledeća NEMANJA MAJDOV: Podržavam odgađanje Olimpijskih igara


11-05-2021 19:57 Izdvojeno Svet Planeta Video\nIzrael je danas pojačao vazdušne napade na palestnski Pojas Gaze, ali su s druge strane projektili pogodili izraelske gradove drugi dan zaredom, u pogoršanju konflikta u kojem je stradalo najmanje 28 osoba u palestinskoj eklavi, a dvoje je poginulo u Izraelu, dodaje Rojters. Hamas ispalio rakete na Tel Aviv.\nBombardovanje Tel Aviva. (Foto: Tviter video)\n"Ispunjavamo sada naše obećanje pokretanjem velikog raketnog udara na Tel Aviv i njegova predgrađa, sa 130 reketa, kao odgovor na neprijateljsko gađanje rezidencijalnih kula", navodi oružano krilo Hamasa u saopštenju.\nU Tel Avivu su se aktivirale sirene za vazdušni napad, a začulo se i nekoliko eksplozija, prenosi Rojters.\nU jeku sukoba između Izraela i palestinskog Hamasa izraelska avijacija raketirala je danas soliter od 13 spratova u Gazi, koji se ubrzo potpuno srušio.\n"Nakon procene situacije odlučeno je da se pojačaju snaga i učestalost napada", poručio je Netenjahu u video izjavi, a samo sat kasnije izraelska ratna avijacija je pojačala vazdušne udare na i oko grada Gaze, rekao je u razgovoru sa izveštačem Rojtersa očevidac u jednom gusto naseljenom kvartu nad kojim se vije gust oblak dima.\n"Izraelci ne razumeju ništa drugo, nego jezik sile, tako da Palestinci moraju da pojačaju njihovu borbenu moć i otpor, i na taj način nateraju kriminalce da se predaju i da zaustave svoja brutalna dela", rekao je Hamnei, a preneo Rojters.\nUN: Urgentno smanjiti tenzije između Izraela i Palestinaca\nUN su se urgentno angažovale kako bi se smanjila napetost između Izraela i Palestinaca, a generalni sekretar UN Antonio Gutereš izražava žaljenje zbog "sve većeg broja ljudskih žrtava, među kojima ima i deca, stradalih u izraelskim vazdušnim udarima na Gazu i u raketnim napadima Hamasa na Izrael", izjavio je danas predstavnik UN Stefan Dižarik.\n"Izraelske snage bezbednosti moraju biti maksimalno suzdržane i moraju da prilagode stepen upotrebe sile. Nasumična raketiranja i granatiranja Hamas po naseljenim mestima u Izraelu su neprihvatljiva", rekao je Dižarik, preneo je Rojters.\nEU osudila palestinske napade na civile, poziva na smirivanje\nEvropska unija osudila je palestinske raketne napade na Izrael i pozvala dve strane da učine napore na zaustavljanu sukoba i sprečavanju daljih civilnih žrtava.\n"Raketni napadi iz Gaze na civilno stanovništvo u Izraelu potpuno su neprihvatljivi i doprinose daljoj eskalaciji sukoba. Značajni porast nasilja na okupiranoj Zapadnoj obali, uključujući istočni Jerusalim, kao i onog u i oko Gaze, treba odmah da prestane", navodi se u saopštenju Evropske komisije objavljenom kasno juče, prenosi Rojters.\nŠef diplomatije Evropske unije Žozep Borelj osudio je u ponedeljak iseljavanje palestinskih porodica u istočnom Jerusalimu i nazvao ih nezakonitim potezima koje samo doprinose rastu napetosti između dve strane.\nPakistanski premijer Imran Kan osudio je danas upotrebu sile Izraela protiv Palestinaca kod džamije Al-Aksa u Jerusalimu tokom ramazana.\nKan je rekao da je zatražio od svog ministra spoljnih poslova Mahmuda Kurešija da kontaktira turskog i saudijskog kolegu kako bi razgovarao o tome kako da zajednički odgovore, preneo je AP.\nKureši je ranije na konferenciji za novinare pozvao svetsku zajednicu da osudi primenu sile Izraela protiv nevinih palestinskih vernika.\nRazgovara se o tome da li bi pakistanski, saudijski i turski zvaničnici trebalo da sazovu Organizaciju islamske saradnje, koja okuplja islamske zemlje.\nPakistan je jedna od retkih zemalja koja nema diplomatske odnose sa Izraelom.\nHiljade ljudi okupile su se sinoć ispred ambasade Izraela u Ankari i konzulata te zemlje u Istambulu kako bi protestovale zbog izraelskih poteza protiv Palestinaca, uprkos merama karantina uvedenim radi suzbijanja korona virusa.\nDemonstranti u Istambulu, među kojima je bilo i Sirijaca i Pakistanaca, nosili su palestinske zastave i uzvikivali "Turske vojnike u Gazu" i "Dole Izrael, dole Amerika", prenosi Rojters.\n"Veoma smo fokusirani na situaciju u Izraelu, na Zapadnoj obali i u Pojasu Gaze i duboko zabrinuti zbog raketnih napada iz Pojasa Gaze koji moraju odmah biti obustavljeni", izjavio je Blinken uoči sastanka sa ministrom spoljnih poslova Jordana Aimanom Safadijem koji je pozvao SAD da odigraju lidersku ulogu i doprinesu smanjenju nasilja, prenosi Rojters.\nNema povređenih Srba u Izraelu\nPrema jutrošnjim izveštajima, Ministarstvo zdravstva u Gazi potvrdilo je da u izraelskom bombardovanju ima najmanje 20 poginulih osoba, među kojima je i devetoro dece, stradalim u vazdšnim naopadima u Pojasu Gaze u odgovoru na Hamasovo ispaljivanje raketa na Jerusalim.\nIzraelska vojska tvrdi da je napad izvela protiv naoružanih grupa i vojnih ciljeva u Ga nakon što su palestinski militanti, prema rečima izraelskog premijera Benjamina Netanjahua, prešli “crvenu liniju”, ispaljujući rakete na područje Jerusalima.


Proširenje istrage protiv Džajića - SportSport.ba\noptužnica Arhiva članaka\nOkružno javno tužilaštvo u Beogradu podnijelo je zahtjev za proširenje istrage protiv bivših funkcionera Crvene Zvezde Dragana Džajića i Miloša Marinkovića...\nM. Maksimović 02.04.08. 17:05\nTužilaštvo tereti pomenuti dvojac zbog "osnovane sumnje da su zloupotrebili službeni položaj", pri realizaciji transfera Nemanje Vidića u moskovski Spartak. Prema Republičkom javnom tužilaštvu Srbije Džajić i Marinković su "pribavili protivpravnu imovinsku korist od dva miliona eura". Okružni sud u Beogradu, će odlučiti, da li se istraga proširuje ili ne. Uz zahtjev za proširenjem istrage, stoji i prijedlog o određivanju pritvora, jer postoji mogučnost bjekstva i zbog toga što je moguća kazna veća od deset godina.\nNekadašnji funkcioneri Crvene zvezde Dragan Džajić, Vladimir Cvetković i Miloš Marinković uhapšeni su 5. februara zbog sumnje da su učestvovali u finansijskim malverzacijama pri transferu fudbalera Gorana Drulića, a istraga je kasnije proširena i na trasfer Zorana Njeguša.


"Ulepšajte dan sebi i drugima..." - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac "Ulepšajte dan sebi i drugima..."\n"Ulepšajte dan sebi i drugima..."\nsreda, 11 jul 2012 07:48\nCrveni krst Kragujevca, u saradnji sa Institutom za transfuziju, uz podršku Gradske uprave, danas organizuje letnju kampanju dobrovoljnog davanja krvi. Akcija će biti održana u restoranu „Italija“ od 10 do 17 časova, kao i specijalnom vozilu na trgu „Kod krsta“ od 9 do 16 sati. Tokom letnjih meseci kada je povećana potreba za krvlju u svim zdravstenim ustanovama Crveni krst tradicionalno organizuje letnju kampanju dobrovoljnog davanja.\nMoto ovogodišnje akcije je ''Ulepšajte dan sebi i drugima, dajte krv''.\nBanka krvi u kragujevačkom Centru za transfuziju je stabilnija, a prikupljene količine će, preko Instituta za transfuziju Srbije, biti prosledjene i drugim zdravstvenim ustanovama u zemlji.\nZbog dugogodišnje saradnje sa podružnicama Crvenog krsta u Republici Srpskoj kragujevačka organizacija odlikovana je medaljom časti, kao zahvalnost doborovoljnim davaocima iz Kragujevca za njihovu humanost.


Najbogatiji ljudi u regionu jugoistočne Evrope › Made-in-Germany.rs\nPrema listi koju objavljuje junski broj magazina „Forbs“ u izdanju za region jugoistočne Evrope, vlasnik „Agrokora“, Hrvat Ivica Todorić, zadržao je prvo mesto po bogatstvu u regionu.\nNajbogatiji u Srbiji je Miodrag Kostić, dok se prošlogodišnji drugoplasirani Slovenac Sandi Češko, sada nalazi na trećem mestu.\n– Izuzetna mi je čast što se moje ime našlo na ovako visokoj poziciji „Forbsove“ liste najbogatijih preduzetnika u regionu. Iza ovog velikog uspeha stoji ogroman rad i posvećenost, kako mene lično, tako i menadžerskog tima kompanije „MK grupa“, koja uspešno posluje duže od 30 godina. Ubeđen sam da još nismo dostigli maksimum i da nam najveći poslovni uspesi tek predstoje – kaže predsednik „MK grupe“ Miodrag Kostić za „Blic“.\nSandi Češko, slovenački milioner i vlasnik „Studija Moderna“, treći je po bogatstvu u regionu sa procenjenom imovinom od 410,6 miliona eura, a veliki novac zarađuje uglavnom TV prodajom.\nNa srpsku listu najmoćnijih biznismena, vratio se posle godinu dana pauze Miroslav Mišković, za koga i analitičari „Forbsa“ konstatuju da se u prethodnom periodu više bavio sudskim procesom nego biznisom, ali i da je njegova kompanija ipak uspela da zabeleži zavidan promet i zadrži radnike. Na trećem mestu našla se kompanija „Viktorija grupa“, što ne predstavlja iznenađenje s obzirom da godinama beleži odlične rezultate. Međutim pravo iznenađenje jeste što su se na ovoj listi našli i Miroslav Bogićević i Goran Perčević, dva velika dužnika kako bankama, tako i samoj državi.\nVuk Hamović, jedan od najvećih trgovaca strujom na Balkanu, kojeg „Forbs“ procenjuje kao jednog od lidera u poslovnim krugovima regiona, našao se na sedmom mestu srpske liste. Za njega analitičari „Forbsa“ kažu da „izbegava politiku i nema sudskih sporova, a za 11 godina je uspeo da svoj profit uveća čak 13 puta. Zoran Knežević, vlasnik „Knez petrola“ po prvi put se našao na listi, a za njega magazin piše da se nalazi na drugom mestu u naftnoj industriji regiona, odmah posle NIS-a. Knežević ima 70 benzijskih pumpi i planira da uskoro otvori još 30 stanica.\nOd prošle godine sa liste su ispali Predrag Ranković Peconi, vlasnik „Inveja“, i Vojin Lazarević sa svojom kompanijom „Rudnap grupa“, prošlogodišnji osmoplasirani na listi.\nU „Forbsu“ ipak kažu da podatke treba uzeti uslovno, jer se ne može se pouzdano znati ko je najbogatiji u Srbiji, zbog toga što „većina biznismena ima skrivene račune u inostranstvu“.\n– Listu pravimo tako što nam pomažu dopisnici iz svake zemlje, sa kojima zajedno ređamo deset regionalnih privrednika koji su približno poređani po bogatstvu. Teško je uskladiti podatke u regionu, jer na primer, Hrvatska radi na osnovu podataka sa berze, kao i Makedonija i Slovenija, a u Srbiji se poredi odnos prihoda i dobiti – objašnjava Viktor Vresnik, glavni urednik hrvatskog „Forbsa“, inače i urednik „Jutarnjeg lista“.\nOd MiG na 02/06/2014 / Investicije / Ostavite komentar


Migranti iz Sirije, Avganistana i Libije zatražili azil na Kosovu - Kosovo Online\n12. Novembar 2019. • 12:59\nKosovska policija potvrdila je za Radio Slobodna Evropa da je 27 stranih državljana, osumnjičenih da su došli iz Sirije, Avganistana i Libije, ilegalno ušlo na teritoriju Kosova i zatražilo azil.\nPolicijska stanica Kosovo Polje obavestila je Direkciju za migracije i strance da je u tom okrugu otkrila 27 stranih državljana osumnjičenih da dolaze iz Sirije, Avganistana i Libije, koji su zatražili azil, prenosi Ljajmi.\nPrema podacima policije, protiv 27 osoba se ne vodi istraga, ali se o prema njima odnosi u skladu sa Zakonom o azilu i smešteni su u Centar za azil.\nBalkanske zemlje služile su kao koridor mnogim migrantima koji beže iz ratnih zona i od siromaštva, podseća se u tekstu i dodaje da migranti koriste takozvani “Balkanski koridor” kako bi stigli do bogatih zemalja na Zapadu Evrope.\nEvropska granična agencija Fronteks nastavlja saradnju sa nekoliko balkanskih zemalja kroz zajedničku graničnu kontrolu.\nEvropska unija odlučila je da pošalje svoje pogranične jedinice u te zemlje, nakon priliva migranata u takozvani “Balkanski koridor”.\nimigranti Kosovo Kosovo Polje\nPodignuta optužnica protiv Sirijaca zbog krijumčarenja migranata na Kosovo\nOsnovno tužilaštvo u Prizrenu, Odeljenje za teška krivična dela, podiglo je optužnicu protiv M.A., državljanina Sirije, koji se nalazi u pritvoru od 22. avgusta, zbog osnovane sumnje da je počinio krivično delo „krijumčarenje migranata“.\nKosovo prvo po broju migracija u Istočnoj Evropi\nPovećava se broj imigranata iz Sirije i Iraka na Kosovu


Nova stranka: Paket ekonomskih mera Vlade praktično predstavlja rebalans budžeta\nIzvor: NoviMagazin.rs, 05.Apr.2020, 14:45\nPredsednik Nove stranke Zoran Živković ocenio je da paket ekonomskih mera Vlade Srbije za otklanjanje štetnih posledica epidemije koronavirusa po privredu, "praktično" predstavlja rebalans budžeta koji, po njegovim rečima, treba da se nađe pred parlamentom kad situacija to bude dozvolila.\nŽivković je ocenio da je deo predloženih mera dobar, ali i da ima onih koje su "čisto demagoške i predizborne".\n"Mere pomoći radnicima od 15.000 ili 30.000 dinara, zavisno >> Pročitaj celu vest na sajtu NoviMagazin.rs << od toga da li rade u malim i srednjim ili velikim preduzećima, su dobre, kao i odlaganje plaćanja poreskih obaveza. Sa druge strane, mogućnost investiranja države u neke privatne firme može da liči na zloupotrebu, pa bih voleo da prvo vidim konačnu verziju predloga", naveo je Živković a prenela Nova stranka.\nOcenio je da je "čisto predizborna" mera davanje po 100 evra svakom punoletnom građaninu Srbije.\n"Rečeno je da će za te svrhe biti potrošeno 550 miliona, što znači da predlagač, bio to Vučić, Siniša Mali ili Marko Čadež, negira tvrdnju RIK-a da u Srbiji ima 6,5 miliona birača. Šta je onda sa još milion ljudi", upitao je Živković.\nOn je dodao da je podela po principu "svima isto" potpuno besmislena i da bi ljudi koji su na ivici socijalne bede, a koji po njegovim rečima čine 20 odsto stanovništva Srbije, trebalo da dobiju pomoć od nekoliko stotina evra.\n"Zašto bi predsedniku države, predsednici Vlade, ministrima, poslanicima, ili vlasnicima velikih privatnih firmi koje i danas rade trebalo dati 100 evra? Ili onima koji rade u javnom sektoru za pristojnu platu i nastaviće da rade i dok traje pandemija i kada ona prođe", upitao je lider Nove stranke.\nŽivković je dodao da je lekarima i drugim zdravstvenim radnicima trebalo povećati plate za više od 10 odsto, "15 odsto minimum", ali i da slična povećanja privremeno, a možda i trajno, dobiju svi pripadnici vojske, policije i svih službi koje rade sa većim nivoom angažovanja tokom vanrednog stanja.\nIzvor: Beta, 05.Apr.2020\nPredsednik Nove stranke Zoran Živković ocenio je da paket ekonomskih mera Vlade Srbije za otklanjanje štetnih posledica epidemije korona virusa po privredu, "praktično" predstavlja rebalans budžeta koji, po njegovim rečima, treba da se nadje pred parlamentom kad situacija to bude dozvolila.Živković...\n05.Apr.2020: Stav, intervju


Politički dijalog samo u parlamentu, bez posrednika\nBeta 28. oktobra 2015. 17:05\nEvropska komisija ostaje pri stavu da aktuelnu političku situaciju u Crnoj Gori treba rešavati „isključivo“ u institucijama sistema, odnosno, u parlamentu, a rešenja se moraju tražiti u Crnoj Gori, bez posrednika EU.\nTo poruku je predsednicima političkih partija Demos, Ujedinjena reformska akcija i Demokrate Crne Gore, Miodragu Lekiću, Žarku Rakčeviću i Aleksi Bečiću preneo šef Delegacije EU u Podgorici Mitja Drobnič, rekla je portparolka Evropske komisije Maje Kocijančič.\nLekić, Rakčević i Bečić su od Drobniča tražili da EU posreduje u razgovorima između vlasti i opozicije o formiranju takozvane prelazne vlade koja bi pripremila nove parlamentarne izbore.\nAko to ne bi bilo prihvaćeno, Lekić nije isključio mogućnost novih uličnih protesta, u koji bi se, kako je saopšteno, uključile i druge opozicione partije, a ne samo Demokratski front koji je dva puta do sada pokušao da na ulici obori aktuelnu crnogorsku vladu.\nFunkcionerka parlamentarne stranke Pozitivna Crna Gora Azra Jasavić je odbila inicijativu Lekića, Rakčevića i Bečića, uz ocenu da Crna Gora ima institucije u kojima sama, bez međunarodnih posrednika, može da rešava pitanja unutrašnje politike.\n„Teško onome ko ne veruje u svoju državu“, rekla je juče Azra Jasavić.


LSV predlaže deklaraciju o promeni Ustava | Autonomija\nLSV predlaže deklaraciju o promeni Ustava\nDijalog na tu temu mora krenuti iz Skupštine Vojvodine\nPoslanička grupa Lige socijaldemokrata Vojvodine (LSV) u Skupštini Vojvodine podneće pokrajinskom parlamentu predlog deklaracije o potrebi promene Ustava Srbije i ponovnom definisanju položaja pokrajine, saopštila je danas ta stranka.\n„Pre bilo koga drugog, o položaju Vojvodine u okviru postojećeg i eventualnom budućem Ustavu trebalo bi da se izjasne poslanici Skupštine Vojvodine“, naveo je LSV i dodao da je o deklaraciji juče obavestio koalicione partnere u pokrajinskoj skupštini, Demokratsku stranku i Savez vojvođanskih Mađara.\nLSV je ocenio da će rasprava o deklaraciji biti prilika da poslanici iz svih parlamentarnih stranaka u Skupštini Vojvodine javno, pred biračima, kažu da li je položaj Vojvodine održiv u okviru aktuelnog Ustava Srbije.\n„Ovaj i ovakav Ustav moguće je kršiti kada Vojvodinu treba zakidati za milijardu evra, a mora se poštovati kada njene institucije svodi na nivo mesne zajednice“, upozorio je LSV.\nOdluke Ustavnog suda o neustavnosti delova Statuta Vojvodine i odredbi Zakona o nadležnostima, nedonošenje zakona o finansiranju nadležnosti i kršenje ustavne odredbe od najmanje sedam odsto budžeta za Vojvodinu, samo su neki od pokazatelja da je potreban „početak rasprave o aktuelnom i budućem položaju i autonomiji Vojvodine u Srbiji“, navela je Liga.\n„Dijalog na tu temu mora krenuti iz Skupštine Vojvodine“, dodaje se u saopštenju LSV koje je potpisao predsednik poslaničkog kluba LSV u Skupštini Vojvodine Branislav Bogaroški.


Bor još uvek bez statusa grada, Zaječar hoće Bor u okviru svoje uprave - Bor 030\n30. juna 2022. | 04:08\nNaslovna Vesti Politika Bor još uvek bez statusa grada, Zaječar hoće Bor u okviru svoje...\n25.10.2014. | 21:01\nGotovo pred svake izbore političari se utrkuju u izjavama da će u okviru njihovog mandata Bor povratiti davno izgubljeni status grada. Vlasti su se menjale, a i danas se ista obećanja samo nižu jedno za drugim. Pitanje statusa grada ponovo je pokrenuto onda kada je jedan visoki čelnik grada Zaječara poručio da čitav region treba imati sedište u Zaječaru, inače jedinom gradu u Timočkoj Krajini. Stoga ostaje pitanje u čemu Bor kaska za ovim gradom, pa je još uvek opština.\nPrema Zakonu o teritorijalnoj organizaciji RS grad je teritorijalna jedinica koja predstavlja ekonomski, administrativni, geografski i kulturni centar šireg područja i ima više od 100.000 stanovnika. Posebni su slučajevi kada postoje određeni ekonomski, geografski ili istorijski razlozi, te se tada može utvrditi da je grad i teritorijalna jedinica koja ima manje od 100.000 stanovnika.\nAko pogledamo Bor, koji geografski gledano jeste grad, on itekako zaslužuje da to bude i administrativno. Naime, posebni ekonomski, industrijski i urbani razlozi mu to u mnogome omogućavaju. Čak 90% toplificiranih stanova, kompletna vodovodna, kanalizaciona i putna infrastruktura su činjenice sa kojima se ne može pohvaliti baš svako mesto u Srbiji.\nGlavna činjenica koja Boru može doneti status grada jeste upravo jedna od najvećih rudarskih kompanija u širem regionu. Prema tome, kada bi Bor bio grad, svrstao bi se u onu grupu gradova koji su svoje statuse dobili kao posebni slučajevi.\nPitanje o statusu grada posebno se provlači među Boranima od kada je Saša Mirković, predsednik Skupštine grada Zaječara, predložio ponovno formiranje Timočkog regiona sa sedištem u Zaječaru.\nAnalitičari se slažu da mogućnost formiranja Timočkog regiona postoji sve dok Bor ne postane grad sa svojom sopstvenom gradskom upravom.


Projekat glavnog puta završen slijedi realizacija • ŽUPA Nikšićka, Župa u srcu - za ljepšu i bolju Župu\nProjekat glavnog puta završen slijedi realizacija\nDanas je u Nikšiću održan sastanak predstavnika Savjeta MZ Župa Nikšićka sa rukovodstvom opštine Nikšić i predstavnicima Direkcije za saobraćaj na kojem je prezentiran završeni projekat rekonstrukcije glavne saobraćajnice prema Župi Nikšićkoj odnosno prve dionice Rubeža - Brana na Liverovićkom jezeru u dužini od 6070m.\nPredstavnik Direkcije za saobraćaj Nikola Arnaut je prezentirao projekat i detaljno objasnio šta je istim predviđeno. Kako je na sastanku saopšteno projekat predviđa temeljnu rekonstrukciju glavne saobraćajnice, zamjenu kompletne kolovozne konstrukcije, odnosno postavljanje 40cm tamponskig sloja, 14cm asfaltnog zastora, kompletnu izgradnja novih rigola i potpornih zidova.Predmjer i predračun navedenih radova iznosi 1.410.000 eura.\nPotpredsjednik opštine Nikšić Dragan Perović je saopštio da će krajem januara 2019. godine raspisati tender za kompletnu dionicu. Kako je saopšteno on očekuje da će krajem aprila početi radovi i da će isti biti završeni do kraja 2020. godine.\nPredsjednik MZ Župa Radulović Dragoljub je izrazio puno zadovoljstvo predočenim projektom i planovima za njegovu realizaciju, zahvalivši rukovodstvu opštine Nikšić što nakon upornog insistiranja na rješavanju prepoznala potrebu mještana Župe Nikšićke. Kako su saopštili iz MZ sada se na pravi način izašlo u susret molbi Savjeta da se izvrši sanacija ove saobraćajnice.\nPredsjednik Radulović je pozvao predstavnike firme Uniprom metali da se uključe u finansiranje navedenog projekta, jer je postojeća saobraćajnica najviše narušena prevozom rude boksita, a očekuje da će i Vlada Crne Gore dati punu podršku u što bržoj realizaciji navedenog projekta.\n''Pozivam mještane Župe da imaju razumijevanje dok ne počnu radovi, a isto tako da budu kooperativni u toku izvođenja radova koji će doprineti boljoj sigurnost svih učesnika u saobraćaju.''\nPo riječima Radulovića ovaj projekat će dati dodatni impuls opstanku našeg mjesta.\n''Takođe će se kroz realizaciju ovog projekta pokazati da Župa zaslužuje punu podršku za sve ono što je kroz decenije unazad dala i opštini u državi kroz svoje prirodne potencijale.'' zaključuje Radulović.\nSavjet MZ će u narednom periodu nastaviti da kandiduje projekte koji će doprineti razvoju naše mjesne zajednice poruka je nakon današnjeg sastanka.


Završen No Sleep Festival: Rasprodati najveći prostori uz rekordan broj stranih gostiju! Završen No Sleep Festival: Rasprodati najveći prostori uz rekordan broj stranih gostiju!\n10. novembra 2019. — Autor: EXIT\nLjubitelji elektronske muzike iz više od 40 zemalja sveta okupili su se u Beogradu tokom besanog vikenda od 8. do 10. novembra kako bi na deset lokacija širom grada ispratili nastupe nekih od najtraženijih i kultnih imena elektronske scene. Glavni Hangar u Luci Beograd, udarna i po kapacitetu ubedljivo najveća festivalska lokacija, već prve noći je bila kompletno rasprodata, a u odnosu na prošlu godinu, zabeležena je i veća poseta u prestoničkim klubovima kao što su Drugstore, 20/44, half, Mladost, Gadost, Gajba, Dot i drugi.\nKao i prethodnog festivalskog dana, žurka se potom transformisala u afterparty provod u klubu Drugstore, koji je bio u rukama techno i house zvezde „All Day I Dream“ kolektiva pod imenom YokoO, kao i DJ-eva Bokee i Popi Divine. U toku noći, u nedavno otvorenom klubu half dominirao je distopijski retro zvuk za koji je zaslužan bio Djedjotronic, a ništa manje gorljivo bilo je i u drugim klubovima u kojima se odigravao program No Sleep Festivala tokom dana, noći i jutra.


U Srbiji ima najmanje dvostruko više divlje gradnje nego što se verovalo - Biznis i Finansije\nHome\tVestiEkonomija\tU Srbiji ima najmanje dvostruko više divlje gradnje nego što se verovalo\nby bifadmin 5. septembra 2018.\nNajnovije procene Republičkog geodetskog zavoda pokazuju da je broj nelegalnih objekata na teritoriji Srbije 5 miliona.\n– Do sada se verovalo da je broj bespravno izgrađenih objekata oko milion i po, a Repulbički geodetski zavod, zahvaljujući satelitskom snimku Srbije, radi na formiranju registra bespravno izgrađenih objekata i već sada možemo da kažemo da će taj broj biti oko 5 miliona. U pitanju je ogroman mrtav kapital na koji ne može da se podigne hipoteka niti može da se uloži u startap biznise i slično – rekao je direktor Republičkog geodetskog zavoda Borko Drašković gostujući na RTS-u.\n– Na osnovu obrađenih podataka za 60% teritorije, utvrđen je trend po kome je broj objekata koji nisu upisani u katastar nepokretnosti ili su znatno izmenjeni u odnosu na upisane približno jednak broju objekata koji su upisani u katastar nepokretnosti. Imajući u vidu navedenu činjenicu da je trenutno u katastru nepokretnosti upisano približno 4.7 miliona objekata, dolazi se do zaključka da postoji oko 5 miliona objekata koji nisu upisani u katastar, čak i pod pretpostavkom da 10% objekata evidentiranih u Registru objekata ne bude predmet upisa u katastar nepokretnosti – navode u RGZ.\n– Trebalo bi napraviti detaljan uvid u dokumentaciju da bi se preciznije znalo o čemu govorimo – naglašava Popović.\n– Ključan je kvalitet gradnje jer se dešavalo da se, na primer, sruši terasa ili ošteti neki drugi deo nelegalno podignute zgrade, a tu je i ozbiljna opasnost od zemljotresa. Naime, svaka konstrukcija ima određeno opterećenje koje može izdržati, i pod tim se upravo podrazumeva pomeranje tla, gde, nažalost, bude i ljudskih žrtava – to mora biti crvena granica za investitore. Da li treba da čekamo da se tako nešto dogodi? Brojni su i usputni problemi, poput priključivanja na infrastrukturnu mrežu ili parking mesta, jer za većinu bespravno podignutih objekata nema garažnih mesta, što direktno ugrožava kvalitet stanovanja – pojašnjava Popović.\nIzvor: Radio 021, eKapija


Sektor za turizam CK na izložbi suvenira i turističkih publikacija\nAutor: Jugmedia\t14.11.2017 02:56 pm\nSektor za turizam Centra za kulturu, bibliotekarstvo i turizam i ove godine je učestvovao na Izložbi suvenira i turističkih publikacija u Leskovcu, gde je izložio turistički vodič i fotografije Vladičinog Hana.\n„Ovo je bila prilika da predstavimo svoju turističku ponudu i promovišemo turističke potencijale naše opštine, što je i cilj održavanja izložbe. Sektor za turizam CK na ovoj manifestaciji učestvuje već osam godina i to je jedno od mesta na kojima možemo da se upoznamo i sa novim trendovima u turizmu,“ kaže Srbijanka Božović, ispred CK.\nOve godine bilo je četrdesetak učesnika ne samo iz Srbije već i Makednije, Bugarske i Republike Srpske. CK je više puta osvajao i nagrade na Izložbi suvenira i turističkih publikacija. Prošle godine to je bila treća nagrada za kolekciju turističkih fotografija a pretprošle prva.


Papadopulo: Euleks nije mogao u par godina čarobnim štapićem da reši sve probleme – NovostiDana.rs\nPapadopulo: Euleks nije mogao u par godina čarobnim štapićem da reši sve probleme\nŠefica Euleksa (EULEX) Aleksandra Papadopulo ocenila je, povodom prestanka mandata te misije, da je Euleks puno uradio na upostavljanju vladavine prava na Kosovu, ali da nije bilo realno očekivati da u par godina „čarobnim štapićem“ reši sve probleme.\n„Zajedno sa drugim medjunarodnim akterima, naša sveobuhvatna uloga bila je implementacija multietničkog, transparentnog i nezavisnog sistema vladavine prava, slobodnog od političkog uplitanja. Formiranje ovog sistema je dugoročan proces. Efikasna i nezavisna vladavina prava najbolji je garant ljudskih prava za sve gradjane koji žive na Kosovu“, rekla je Papadopulo za agenciju Beta.\nOna je podsetila da je Euleks bila najveća misija Zajedničke bezbednosne i odbrambene politike ikada rasporedjena od EU, koja je došla da pomogne, a ne i da „zameni Kosovo“.\n„Euleks Misija nije bila rasporedjena ovde da u par godina čarobnim štapićem reši sve probleme Kosova u oblasti vladavine prava. Trebalo je da od samog početka to bolje razjasnimo, trebalo je da malo bolje upravljamo lokalnim očekivanjima“, ocenila je ona.\n„Sada kada se ona bliži kraju, mi pripremamo novi mandat Misije. Tačan format i broj osoblja koje će Euleks imati nakon juna 2018. godine još se razmatraju i zavisiće od odluke zemalja članica“, rekla je ona.\n„Jedan deo naših aktivnosti će biti prenesen na Kancelariju EU, drugi na kosovsko pravosudje, dok će Euleks nastaviti da pruža podršku Kosovu kroz aktivnosti nadgledanja i ograničene operativne funkcije“, rekla je ona.\nPapadopulo je precizirala da će misija nastaviti da prati situaciju, „naročito u pogledu sudskih spisa“ koji su već u procesu prenosa na lokalno pravosudje, ali i rada policije.\n„Nadgledanje, podučavanje i savetovanje se nastavljaju u oblasti politika koje se odnose na policiju, uključujući graničnu policiju, razne aspekte Ministarstva unutrašnjih poslova, uključujući Agenciju za civilni registar i pitanja koja se odnose na dijalog, a naročito na sever, kao i nadgledanje, praćenje i savetovanje Kazneno-popravnoj službi Kosova“, navela je ona.\nSumirajući rezultate, Papadopulo je rekla da je u proteklih deset godina Euleks pružio pomoć u izradi 150 zakona, da su njihove sudije donele više od 640 presuda, uključujući 479 presuda u krivičnim predmetima, medju kojima su predmeti korupcije, organizovanog kriminala, pranja novca, ratnih zločina, trgovine ljudima i 146 presuda u gradjanskim predmetima.\nDodala je da je od 1. januara 2009. do 11. januara 2018. godine, Posebna komora Vrhovnog suda je rešila 17.908 predmeta, u kojima je bilo uključeno osam medjunarodnih sudija i četiri medjunarodna pravna službenika.\nOcenila je da je veliki posao uradjen u utvrdjivanju sudbine nestalih lica na Kosovu, kroz Institut za sudsku medicinu, sprovodjenjem 595 terenskih operacija i 427 ocena lokacija, uključujući 153 ekshumacije u cilju pronalaženja nestalih lica.\n„Identifikovani su posmrtni ostaci ukupno 427 pojedinaca, medju kojima 297 nestalih lica, a pregledano je hiljade dokumenata i 2.259 uzoraka kostiju je poslato na analizu, obdukciju i identifikaciju“, rekla je šefica Misije.\nUkazala je da Euleks pomaže tehničku implementaciju dijaloga izmedju Prištine i Beograda, a kao uspeh sporazuma navela je otvaranje i uspostavljanje zajedničkih prelaza za pripadnike albanske i nealbanske zajednice.\n„Ovaj sporazum je takodje otvorio put da pripadnici nealbanske zajednice traže i dobiju putne isprave, registruju svoja vozila, i da se u kosovski sistem integrišu bezbednosne snage i sudstvo kosovskih Srba. To su sve pozitivni pomaci, koje je podržao Euleks i koji će definitivno poboljšati opštu situaciju u nealbanskim zajednicama“, rekla je Papadopulo.\nPovodom prestanka mandata misije Euleks, predsednik Srbije Aleksandar Vučić nedavno je ocenio da misija „nije uvek obavljala svoj posao profesionalno“ i dodao da je država u prošlosti napravila veliku grešku prihvatajući da se Euleksu obezbedi da obavljaju njihovu funkciju „bez da Srbija dobije nešto“.\nVučić je naveo da je Srbija trebalo da insistira na rezoluciji 1244 i konstavoao da su to „greške prošlosti koje se ne mogu promeniti“.\nOpoziciona Narodna stranka, takodje je pozvala predsednika i Vladu Srbije da zatraže hitno zasedanje SB UN, ali sa zahtevom da to telo ne odobri gašenje misije Euleks.


Tepić: Čim tužilaštvo obezbedi zaštitu, sedam osoba svedočiće protiv Palme – Balkanekspresrb.rs\nTepić: Čim tužilaštvo obezbedi zaštitu, sedam osoba svedočiće protiv Palme\n26/04/2021 Off By BERB\nIzvor/Foto: N1 Beograd, Petar Gajić\nU jagodinskoj policiji sam pod punom krivičnom i materijalnom odgovornošću izjavila da ću se onog momenta kad tužilac obezbedi zaštitu svedoka, odazvati sa identitetima najmanje sedam lica koja žele da pod tim uslovima svedoče protiv Dragana Markovića Palme u vezi sa trgovinom uticajem, pedofilijom i prostitucijom, izjavila je potpredsednica Stranke slobode i pravde Marinika Tepić.\nTepić je nakon davanja iskaza u jagodinskoj policiji, novinarima rekla da je iznela svoja saznanja u vezi sa nekoliko krivičnih dela uključujući, između ostalog, trgovinu uticajem, pedofiliju i prostituciju.\n„Danas sam jagodinskoj policiji opisala sva saznanja do kojih sam neposredno došla, opisala sam sva saznanja najmanje sedam lica koja žele da budu među ljudima koji će učestvovati u dokazivanju ove sramote za celu našu Srbiju. Među njima su svedoci i žrtve“, izjavila je Tepić.\nOno što, međutim, kako je rekla, nije smela da uradi, jeste da otkrije identitet tih ljudi. Bez obezbeđivanja zaštite žrtava i svedoka, kako je rekla, ne može nikoga da dovodi u rizik.\nObjasnila je da se pozvala na članove 103 i 104 Zakonika o krivičnom postupku, u kojima se decidno kaže da tužilac ima pravo da obezbedi status posebno osetljivog svedoka za svakog od njih.\n„Što podrazumeva ne ovako dolazak u policiju da svi znaju, nego da omogući davanje iskaza video putem ili da tužilac ode kod kuće tih svedoka i žrtava“, istakla je ona.\nU policiji je, kako je dodala, pod punom krivičnom i materijalnom odgovornošću rekla da će se, čim tužilac obezbedi posebne uslove, istog momenta odazvati sa identitetima najmanje sedam lica koja žele da pod tim uslovima svedoče protiv Dragana Markovića Palme i, kako je rekla, „dugogodišnjeg horora u Jagodini, a i šire“.\nŠema je uvek ista, i tu se izjave svih svedoka podudaraju\nNa pitanje novinara N1 o saznanjima koja je prenela policiji, Tepić je rekla da tu ima informacija koje su već iznete u javnosti, ali i novih detalja.\n„Ono što mi je bilo važno je da sam imenom i prezimenom obležila lica koja su u tome učestvovala duži niz godina, koja su bila korisnici takve zloupotrebe. To su najviši javni funkcioneri u Jagodini – gradonačelnik Jagodine Ratko Stevanović, i dugogodišnji Palmin poslanik, predsednik Odbora za pravosuđe, i donedavni član Visokog saveta sudstva Petar Petrović“, navela je.\nRekla je i da je bez obzira na to da li je reč o putovanjima u inostranstvo ili ručkovima i poslavama lokalnog tipa, šema je uvek ista, i tu se „iskazi svih svedoka apsolutno podudaraju“.\n„Uvek se nakon zvaničnog dela, kada se zvanični gosti povuku, nastavlja na tim afterpartijima kada na scenu stupaju veoma mlade devojke, devojčice, žene, kojima po tvrdnjama svedoka, koordinišu za te potrebe Palmine sekretarice. Neke od njih su zaposlene u javnim preduzećima, već sam navela Javno preduzeće Standard, ali nisu sve zaposlene, ne odnosi se na sve zaposlene“, kazala je potpredsednica SSP.\nPodsetila je i da je sama država, kako je navela, „priznala da ovde (u Jagodini) ne može biti nezavisne istrage“, pošto je samo tužilaštvo delegiralo predmet tužilaštvu u Kraljevu.\nKazala je i da će, bez obzira na dalji ishod ovog slučaja, ako je ovo što je ona pokrenula spasilo samo jednu devojčicu u Jagodini, to već uspeh.\nUpitana da prokomentariše promenu stava vlasnika Megatrenda Miće Jovanovića koji je prvobitno izneo optužbe na račun Markovića, da bi mu se zatim javno izvinio i rekao da će biti svedok odbrane, rekla je da je „ne interesuje šta govore ti opskurni likovi“.\nUhapšeno 68 osoba zbog malverzacija\nLajen: EU spremna da podrži prugu od Beograda do Severne Makedonije


Đoković: Nisam izgubio zbog skijanja, Marej bio bolji | Glas javnosti\nPočetna > Sport > Đoković: Nisam izgubio zbog skijanja, Marej bio bolji\nDUBAI - Najbolji teniser sveta Novak Đoković zaustavljen jena putu da osvoji rekordnu četvrtu uzastopnu titulu na ATP turniru u Dubaiju, a nakon poraza u polufinalu odao je priznanje Britancu Endiju Mareju za prikazanu igru.\n"Borio sam, ali Marej je odigrao odličan meč.Ovog puta bio je bolji, servirao je prilično dobro, dok sam ja pravio dosta neiznuđenih grešaka u važnim trenucima. Ali to je sport i normalno je da ponekad ne uspeš da izvučes najbolje iz sebe", rekao je Đoković nakon poraza od Mareja od 6:2, 7:5.\nSrpski teniser je demantovao da su njegove četiri nedelje pauze od osvajana Australijan opena i odlazak na skijanje sa prijateljima uticale na ishod meča.\n"Ne možeš uvek 100 odsto biti u tenisu. Mlad sam i želim da uživam u životu. Bio je ovo dobar turnir, a sada se okrećem sledećim izazovima. Radujem se narednim turnirima u Indijan Velsu i Majamiju. Mislim da imam više nego dovoljno vremena da se pripremim", dodao je Đoković.\nMarej veruje da će mu trijumf protiv najboljeg tenisera na svetu doneti na samopuzdanju u nastavku sezone.\n"Veoma je važno što sam posle Australijan opena uspeo da se vratim i da ostvarim ovakvu pobedu. Nadam se da će me ovo staviti u dobru poziciju pred nastavak sezone, pošto je samopouzdanje u tenisu izuzetno važno i uveren sam da ću mentalno biti jači", rekao je Marej.\nMarej će u borbi za titulu igrati protiv Švajcarca Rodžera Federera koji je u drugom polufinalu pobedio Argentinca Huana Martina Del Potra sa 7:6 (7:5), 7:6 (8:6).


prvi zamenik sudija Nenad Simović\ndrugi zamenik sudija Anđelka Stanojević\n1. KRIVIČNO ODELjENjE\nPredsednik krivičnog odeljenja je sudija MIROLjUB NOVIĆEVIĆ.\nZamenik predsednika krivičnog odeljenja je sudija MILICA NOVAKOVIĆ.\nZa sudije krivičnog odeljenja za postupanje u prvom stepenu određuju se:\n1. Predsednik veća-sudija VIDOJE MITRIĆ\n2. Predsednik veća-sudija RADE KALAJDžIJA\n3. Predsednik veća-sudija BORIVOJ PAP\n4. Predsednik veća-sudija SLOBODANKA GUTOVIĆ\n5. Predsednik veća- sudija MILICA NOVAKOVIĆ\n6. Predsednik veća- sudija TATJANA ŠUNjKA\nSudija Tamara Radović koja se određuje za postupanje u krivičnom odeljenju ovog suda je dana 30.03.2018. godine postavljena za vršioca funkcije predsednika Osnovnog suda u Novom Sadu.\nU krivičnom odeljenju međusobno se zamenjuju sudije:\n- Sudija RADE KALAJDžIJA i sudija BORIVOJE PAP\n- Sudija VIDOJE MITRIĆ i sudija SLOBODANKA GUTOVIĆ,\n- Sudija MILICA NOVAKOVIĆ i sudija TATJANA ŠUNjKA\nSudije koje su do sada postupale kao prvostepene sudije zadržavaju u radu prvostepene K predmete u skladu sa Programom rešavanja starih predmeta Višeg suda u Novom Sadu do njihovog pravosnažnog okončanja.\nSudija Borivoj Pap i sudija Rade Kaljdžija koji su raspoređeni u Posebno odeljenje za suzbijanje korupcije nastavljaju rad u započetim prvostepenim K predmetima do njihovog okončanja.\nU krivičnim predmetima protiv maloletnih učinilaca krivičnog dela postupaće sudije u većima:\n1. Predsednik veća-sudija MILICA NOVAKOVIĆ\n2. Predsednik veća-sudija TATJANA ŠUNjKA\nNavedene sudije zamenjuju jedna drugu.\nSudije za prethodni i istražni postupak i sudije za izvršenje krivičnih sankcija su:\n1. Sudija NENAD SIMOVIĆ\n2. Sudija SVETIMIR POPOVIĆ\nSudije za prethodni postupak se međusobno zamanjuju, a u slučaju sprečenosti navedenih sudija, u vreme dežurstva, zamenjuje ih sudija TATJANA ĐURAŠKOVIĆ.\nKRIVIČNO VEĆE ZA ODLUČIVANjE O ŽALBAMA NA ODLUKE OSNOVNIH SUDOVA (DRUGOSTEPENO ŽALBENO VEĆE) I ODLUČIVANjE VAN GLAVNOG PRETRESA (VANPRETRESNO VEĆE)\nU krivičnom veću koje će odlučivati o žalbama na odluke osnovnih sudova, odnosno u krivičnom veću za odlučivanje van glavnog pretresa, raspoređuju se: sudija BILjANA DELIĆ, sudija TATJANA ĐURAŠKOVIĆ i sudija MIROLjUB NOVIĆEVIĆ.\nU veću koje će odlučivati o žalbi na odluke osnovnih sudova koje se odnose na sprečavanje nasilja u porodici i pružanje zaštitite i podrške žrtvama nasilja u porodici raspoređuju se: sudija Vidoje Mitrić, sudija Tatjana Šunjka, sudija Tatjana Đurašković, sudija Miroljub Novićević, sudija Biljana Delić, sudija Slobodanka Gutović i sudija Milica Novaković.\nLice određeno za vezu je sudija Tatjana Šunjka.\nU slučaju potrebe kao član KŽ i KV veća može učestvovati i svaki drugi sudija ovog suda.\nPredsednici veća su dužni da organizuju kontinuirani rad veća i odgovorni su za ravnomernu raspodelu poslova, sudijskim pomoćnicima u veću. U dogovoru s članovima veća, planiraju rad veća, tako da se poštuje Program rešavanja starih predmeta, vode sednice veća i vrše druge poslove iz delokruga predsednika veća.\nPoslove iz referata za oba veća, pod nadzorom i uputstvima sudije obavljaće sudijski pomoćnici po odluci predsednika suda.\nPredsednik Posebnog odeljenja za suzbijanje korupcije je sudija Borivoje Pap, a zamenik Predsednika posebnog odeljenja za suzbijanje korupcije je Rade Kalajdžija.\nZa sudije Posebnog odeljenja za suzbijanje korupcije za postupanje u prvom stepenu određuju se:\n1. Predsednik veća- sudija Borivoje Pap\n2. Predsednik veća -sudija Rade Kalajdžija\n3. Predsednik veća-sudija Sanja Raković\n4. Predsednik veća-sudija Ana Stamenić\n5. Predsednik veća sudija - Gordana Latinović\n6. Predsednik veća- sudija Jasna Kovačević.\nU Posebnom odeljenju za suzbijanje korupcije međusobno se zamenjuju sudije:\n- Sudija Ana Stamenić i Jasna Kovačević\n- Sudija Gordana Latinović i Sanja Raković.\nU krivičnom vanpretresnom veću postupaju sve sudije Posebnog odeljenja za suzbijanje korupcije.\nU slučaju potrebe sudije za prethodni postupak mogu učestvovti kao članovi KV veća kao i svaki sudija ovog odeljenja u skladu sa zakonom.\nSudije za predhodni postupak se međusobno zamenjuju, a u slučaju sprečenosti navedenih sudija, u vreme dežurstva, zamenjuje ih sudija Ana Stamenić.\nSudije za prethodni postupak ovog suda koje su pohađale program stalne obuke koju sprovodi Pravosudna akademija, a u smislu člana 24 stav 1 Zakona o organizaciji i nadležnosti državnih organa u suzbijanju organizovanog kriminala, terorizma i korupcije, postupaju i kao sudije za prethodni postupak Posebnog odeljenja za suzbijanje korupcije.\n2. GRAĐANSKO ODELjENjE\nPredsednik građanskog odeljenja je sudija TATJANA BJELOGRLIĆ.\nZamenik predsednika građanskog odeljenja je sudija IVANA STEVANOV.\nNa poslovima prvostepenog sudovanja u predmetima P, P1, P2, P3, P4, P-uz, Ppr-uz, R, POM I1 raspoređuju se:\n-Sudija JADRANKA MALI\n-Sudija KSENIJA RONČEVIĆ\n-Sudija VLADIMIR IVKOVIĆ\n-Sudija MIRELA NIKOLČIĆ\n-Sudija MIRJANA MARKOVIĆ\n-Sudija LjUBINKA KEKIĆ\nSudije koje su do sada postupale kao prvostepene sudije zadržavaju u radu prvostepene P predmete u skladu sa Programom rešavanja starih predmeta Višeg suda u Novom Sadu do njihovog pravosnažnog okončanja.\nNa poslovima prvostepenog sudovanja u predmetima rehabilitacije – (REH) raspoređuju se sve sudije Građanskog odeljenja: Tatjana Bjelogrlić, Nataša Dačić, Jasmina Alargić, Mirjana Skandarski, Ljiljana Sudar, Vesna Bojović, Jadranka Mali, Ksenija Rončević, Ivana Stevanov, Duška Simić, Mirela Nikolčić, Mirjana Marković , Vladimir Ivković , Ljubinka Kekić i Anđelka Stanojević.\nU slučaju potrebe formiraće se sudska veća od sudija ove referade pri čemu su navedene sudije predsednici veća u predmetima u kojima su zaduženi (svojim predmetima).\nNa poslovima drugostepenog sudovanja raspoređuju se sudije:\n-Sudija TATJANA BJELOGRLIĆ, predsednik Veća\n-Sudija ANĐELKA STANOJEVIĆ, zamenik predsednika Veća\n-Sudija LjILjANA SUDAR.\n-Sudija NATAŠA DAČIĆ, predsednik Veća\n-Sudija JASMINA ALARGIĆ, zamenik predsednika Veća\n-Sudija IVANA STEVANOV.\n-Sudija DUŠKA SIMIĆ, predsednik Veća\n-Sudija VESNA BOJOVIĆ, zamenik predsednika Veća\n-Sudija MIRJANA SKANDARSKI.\nZamena pojedinog člana veća vrši se između sudija članova oba veća.\nU slučaju potrebe kao član GŽ veća može učestvovati i svaki drugi sudija ovog suda.\n3. ODELjENjE SUDSKE PRAKSE\nRukovodilac sudske prakse građanskog odeljenja je sudija DUŠKA SIMIĆ.\nRukovodilac sudske prakse krivičnog odeljenja je sudija BILjANA DELIĆ.\nZa sudije odeljenja sudske prakse određuju se:\n1. Sudija DUŠKA SIMIĆ\n2. Sudija BILjANA DELIĆ\n3. Sudija TATJANA BJELOGRLIĆ\n4. Sudija MILICA NOVAKOVIĆ\nSudije u sastavu odeljenja sudske prakse su ujedno i članovi redakcije BILTENA SUDSKE PRAKSE.\nGlavni odgovorni urednik BILTENA SUDSKE PRAKSE je sudija DUŠKA SIMIĆ.\nZamenik glavnog i odgovornog urednika BILTENA SUDSKE PRAKSE je sudija BILjANA DELIĆ.\nPosebne obaveze sudija poveravaju se:\n1. sudiji VIDOJU MITRIĆU evidencija, raspoređivanje i praćenje rada sudijskih pripravnika.\n2. sudiji NENADU SIMOVIĆU poveravaju se poslovi nadzornog sudije za sudski depozit.\nPOSTUPAK PO PRIGOVORU U POSTUPCIMA RADI ZAŠTITE PRAVA NA SUĐENjE U RAZUMNOM ROKU\nPostupak po prigovoru u postupcima radi zaštite prava na suđenje u razumnom roku vodi predsednik suda, koji i odlučuje o prigovoru.\nU slučaju sprečenosti ili odsutnosti predsednika suda, postupak po prigovoru vodi sudija Nenad Simović, za predmete iz oblasti krivičnog prava, i sudija Tatjana Bjelogrlić, za predmete iz oblasti građanskog prava, koji i odlučuju o prigovorima.\nZa postupanje po žalbama u postupcima radi zaštite prava na suđenje u razumnom roku, pored predsednika suda, određuju se sudije:\n-za predmete iz oblasti Građanskog prava\n1. Sudija Ljiljana Sudar\n2. Sudija Mirjana Skandarski\n3. Sudija Nataša Dačić\n4. Sudija Jasmina Alargić\n5. Sudija Duška Simić\n6. Sudija Tatjana Bjelogrlić\n7. Sudija Ivana Stevanov\n8. Sudija Vesna Bojović\n9. Sudija Anđelka Stanojević\n-za predmete iz oblasti krivičnog prava:\n1. Sudija Biljana Delić\n2. Sudija Tatjana Đurašković\n3. Sudija Miroljub Novićević


Uhapšeno pet lica zbog krijumčarenja migranata\nU BiH uhapšeno je pet lica u vezi sa krijumčarenjem migranata, a operacija je realizovana sa partnerskim institucijama Hrvatske, gdje su uhapšene dvije osobe, saopšteno je iz Tužilaštva BiH.\nAkciju pod nazivom "Fast", po nalogu Tužilaštva BiH, izveli policijski službenici Agencije za istrage i zaštitu BiH /Sipa/, uz podršku ministarstava unutrašnjih poslova Republike Srpske i Kantona Sarajevo, Službe za poslove sa strancima i Obavještajno-bezbjednosne agencije /OBA/ BiH.\n"Aktivnosti su realizovane u saradnji sa USKOK-om i MUP-om Hrvatske, a usmjerene su na otkivanje i krivično procesuiranje organizatora ilegalnog krijumčarenja više desetina migranata, sa područja BiH, prema Hrvatskoj i dalje prema drugim zemljama EU", navedeno je u saopštenju.\n"Tužilaštvo BiH, zajedno sa partnerskim institucijama i agencijama u BiH i zemljama regiona i EU, provodi više složenih operacija usmjerenih na procesuiranje krivičnih djela povezanih sa ilegalnim migracijama i složenom migrantskom situacijom u BiH", dodaje se u saopštenju.\nTužilaštvo BiH zahvalilo je policijskim službenicima svih agencija i institucija koje su učestvovale u međunarodnoj akciji "Fast".\nOglasili se iz PU Banjaluka: Tri migranta uhapšena, dva hospitalizovana\nRazbijena grupa koja se bavi krijumčarenjem ljudi i iznudama


Federalni premijer Nikšić: BiH nije ta koja će omogućiti ili spriječiti izgradnju Južnog toka\n- Potpuno je jasno da Južni tok ne zavisi od BiH. Nije BiH ta koja će omogućiti ili spriječiti izgradnju Južnog toka - rekao je danas u Sarajevu premijer Federacije BiH Nermin Nikšić odgovarajući na novinarsko pitanje o stavu Federalne vlade u vezi s izgradnjom Južnog toka.\n- Na sastanku u Briselu, 28. januara, prilikom priče o Elektroprenosu smo praktično po tekućim pitanjima otvorili pitanje Južnog toka.\nŠest zemalja članica Evropske unije je potpisalo ugovor s Ruskom federacijom i Gaspromom i dvije članice Evropske energetske zajednice Srbija i Makedonija su također potpisale Sporazum, koji u tri elementa, tvrde u Evropskoj komisiji, odudara od pravne stečevine Evropske komisije - rekao je Nikšić.\nZbog toga, dodao je, u toku je razgovor i s tim članicama Evropske unije i članicama Evropske energetske zajednice, ističući da je naglašeno da postoji mogućnost kada se od te pravne stečevine mogu napraviti izuzeci.\n- Također, naglašeno je i da Evropska komisija očekuje da će Gasprom veoma brzo podnijeti zahtjev za te izuzetke i da će oni tada otvoriti priču i prema tome se opredijeljivati konkretno - kazao je premijer Nikšić.\nZaključio je da "to na određen način stvara pretpostavke za BiH, odnosno za Federaciju BiH da se prema tome odnosi“.\nNikšić je podsjetio da je na posljednjoj sjednici Vlade FBiH rečeno to što su utvrdili u Evropskoj komisiji da "ovaj Sporazum, koji su potpisale šest članica Evropske unije i dvije članice Evropske energetske zajednice nije u skladu s pravnom stečevinom Evropske unije i odstupa od ta tri elementa, koja daju poseban povlašteni položaj Gaspromu kao dobavljaču“.\n- To nas nije opredijelilo u ovom trenutku. Nas je opredijelila činjenica da imamo praktično usvojenu strategiju u oba doma Federalnog parlamenta koja ne poznaje Južni tok kao strateško opredjeljenje Federacije. Naše strateško opredjeljenje je izgradnja gasovoda na relaciji Brod-Zenica - rekao je premijer Nikšić.


Pogledajte motore koji su dostupni za određenu verziju\nPogledajte tačne dimenzije (dužina, širina, visina).\nDa li je vaša garaža dovoljno velika za novi Renault TALISMAN?\nPoređenje tehničkih specifikacija verzija novog vozila TALISMAN\n1,3-litarski benzinski motor najnovije generacije sa snagom od 160 KS, obrtnim momentom od 270 Nm, direktnim ubrizgavanjem i turbo punjačem dostupan je sa automatskim 7-stepenim menjačem sa duplim kvačilom EDC. Omogućava dinamičnu i tihu vožnju sa manjom emisijom CO2 (samo 6,1 litar i 140 g/km u kombinovanom ciklusu WLTP).\n1,3-litarski benzinski motor sa obrtnim momentom od 260 Nm, snagom od 140 KS, turbo punjačem i direktnim ubrizgavanjem, dostupan je sa 6-stepenim ručnim menjačem. Obezbeđuje veću odzivnost i snažno ubrzanje za još više uživanja u vožnji.\nSpojite zadovoljstvo i udobnost sa ovim 2-litarskim četvorocilindričnim motorom od 160 KS, dostupnim sa 6-stepenim EDC automatskim menjačem sa dvostrukim kvačilom EDC. Tehnologijom AdBlue® otkrijte čitavu paletu emocija, uz istovremenu kontrolu potrošnje goriva i ograničenje emisija azotnih oksida.\nOvaj četvorocilindrični 2,0-litarski motor sa 190 KS nudi snažna ubrzanja i živahni obrtni momenat. Dostupan sa 6-stepenim EDC menjačem sa dvostrukim kvačilom, nudi iskustvo vožnje koje će premašiti čak i Vaša najveća očekivanja. Pomoću AdBlue® tehnologije možete kontrolisati potrošnju goriva, istovremeno ograničavajući emisiju ugljendioksida.


Mašine sa emocijama? Roboti postaju nova zemaljska vrsta - 22.06.2016, Sputnik Srbija\nBritanska startap kompanija tvrdi da može da probudi emocije u robotima. Kompanija „Emošejp“ razvila je kompjuterski čip koji može da sintetiše 12 ljudskih... 22.06.2016, Sputnik Srbija\n© YouTube/RAIR LabTri robota na Ranseler politehničkom institutu u Njujorku\n© YouTube/RAIR Lab\nIzvršni direktor kompanije Patrik Levi Rozental komentarisao je novi izum i objasnio koje ciljeve čip treba da postigne.\n„Sledeći korak je integracija čipa u robote da bi im pomogao da osete svet“, rekao je Rozental.\n15 Jun 2016, 15:18\nPrema navodima ovog stručnjaka, roboti su u stanju da nauče informacije koje im dajete, ali ne mogu da osete stvarno značenje reči. Mašine uče kojim god informacijama da ih snabdete i pohranjuju informacije ukoliko ne mogu da ih procene.\nPrema Rozentalu, ovaj pronalazak ima smisla, jer će jednog dana autonomne mašine videti ljude kao glavne konkurente i pokušaće da preuzmu kontrolu. Međutim, učenje robota da saosećaju i osete pozitivne emocije pomoći će nam da izbegnemo takav distopijski scenario i smanji potencijalnu opasnost od veštačke inteligencije.\n„Znamo da mašine postaju pametnije i brže“, navodi ovaj ekspert. „Roboti će uskoro postati nova zemaljska vrsta“.\nNovi čip omogućiće mašinama da osećaju empatiju prema ljudima, istakao je Rozental. „Ako ugradimo emocije u mašine, one će moći da osećaju i shvataju šta je čovečanstvo“, objasnio je on.\n17 Maj 2016, 20:24\nRozental je objasnio da čip ima 12 emocija: šest pozitivnih i šest negativnih. Pozitivne emocije kao što su ljubav, poverenje, sreća stvaraju osećaj zadovoljstva u mašini, dok negativne emocije izazivaju u robotu bol.\n„Stoga, ukoliko mašina iskusi pozitivne ljudske emocije, ona će pokušati da ih reprodukuje, jer će želeti da oseti još zadovoljstva. Ukoliko iskusi negativne emocije, pokušaće da ih izbegava“, naglasio je Rozental.\nOn smatra da će na ovaj način ljudi moći da kontrolišu robote, slično kao što roditelji kontrolišu svoju decu.\n„Možete da ih kontrolišete kao decu. Ako dete uradi nešto loše, vi im pokažete da osećate negativne emocije i zaustavite dete da to ponovi u budućnosti“, zaključio je Rozental.


Eksplozija kod Prizrena, poginuo policajac, tri osobe povređene - Gorapress.net\n29.01.2020. u 08:11\nEksplozija kod Prizrena, poginuo policajac, tri osobe povređene\nU eksploziji kasno večeras u selu Žur kod Prizrena poginuo je policajac dok je više osoba povređeno\nKako je za „TV Prizren“ potvrdio portparol policije za prizrenski region, Šaban Osmanolaj (Shaban Osmanollaj), do eksplozije je došlo u jednoj kući u selu Žur tokom racije namenjenoj otkrivanju droge, prenosi prištinska Koha.\n„Bila je to Specijalna jedinica za borbu protiv narkotika, tokom vršenja racije u kući u selu Žur, nažalost, tokom racije je došlo do eksplozije. Detalji o eksplozivnoj napravi za sada nisu poznati“, rekao je Osmanolaj.\nPolicija je prethodno u saopštenju navela da su u eksploziji neidentifikovane eksplozivne naprave povređena tri policajca i jedan civil, te da je usled zadobijenih povreda jedan od policajaca preminuo.\nNa lice mesta izašle su policijske jedinice, poručuje se u saopštenju koje prenosi Gazeta Express.\nKako je potom preneo Indeksonline, pozivajući se na izjavu direktora bolnice u Prizrenu, Afrima Avdaja, jedan od povređenih policajaca je u kritičnom stanju.\n„Jedan od policajaca povređen usled vatre prevezen je u klinički centar u Prištini pošto je imao povrede na licu, glavi, levoj ruci i vratu… Mogu reći da je u teškom zdravstvenom stanju“, poručio je.\nDrugi policajac primljen je na ortopediju kazao je, navodeći da je njegovo stanje stabilnije, te da je van životne opasnosti.\nNavodi da je usled zadobijenih povreda primljeno i jedno dete, ali i da je i ono van životne opasnosti.


NSinfo: EXIT poziva sve mlade iz Srbije i regiona - Postani EXIT volonter\nEXIT poziva sve mlade iz Srbije i regiona - Postani EXIT volonter\nEXIT poziva sve mlade iz Srbije i regiona koji žele da steknu\ndragocena iskustva na EXIT festivalu, da se do 25. juna prijave na konkurs i tako postanu deo tima EXIT volontera.\nKao jedini festival te veličine i značaja koji je nastao iz društvenog aktivizma mladih, EXIT već godinama unazad snažno podržava volonterizam podstičući mlade da se aktiviraju, steknu radna iskustva i upoznaju sa ljudima iz celog sveta.\nSvi zainteresovani koji žele da se prijave na konkurs i postanu deo ovog velikog tima volontera EXIT-a mogu da pošalju prijavu, klikom na ovaj link.\nDa bi postao EXIT volonter, kandidat mora biti punoletan, ne sme biti krivično gonjen, a pre svega mora proći selekciju. Uz obavezu angažovanja od 6 sati u toku jedne smene, volonterima će na EXIT festivalu biti obezbeđen ulaz, hrana, voda i smeštaj u kampu (ukoliko za tim imaju potrebu), dok put i ostale lične troškove snose sami.\nVolontiranje će trajati od 10. do 16. jula, pred početak i tokom EXIT festivala, a po završetku volontiranja, volonteri dobijaju sertifikat koji dokazuje njihovo angažovanje.\n... ap vojvodina, evropa, exit, festival, Novi Sad, petrovaradin, region, srbija


DVODNEVNA BORBA Nole jači od kiše i Del Potra za polufinale Rima\nĐokoviću je bio potreban samo jedan brejk da dobije drugi set duela sa Argentincem koji je prekinula jaka kiša u petak uveče u Večnom gradu. Gemove na svoj servis je, uglavnom, dobijao bez većih problema, pa je prošao među četiri najbolja na turniru. U polufinalu ga čeka Austrijanac Dominik Tim, koji je bio bolji od Rafaela Nadala.\nDRUGI SET Jedan brejk za trijumf Đokovića\nĐoković, ipak, nije dozvolio da ispusti meč, koji je dotad kontrolisao. Odservirao je kako treba, kako su očekivali njegovi navijači, i lako došao do meč lopte. Poentirao je naš as i stavio tačku na dvodnevnu borbu sa kišom i Huanom Martinom del Potrom - 6:4.


Potpisan ugovor o finansiranju projekta”Izgradnje izletišta na području Resnika” | NEON Televizija\nPotpisan ugovor o finansiranju projekta”Izgradnje izletišta na području Resnika”\nU sali OV Kalesija potpisani su ugovori o finansiranju projekta “Izgradnja izletišta na području Resnika”.\nUgovor je potpisan između organizacije World Vision i Planinarskog društva “Resnik” Memići.\nVrijednost potpisanog ugovora iznosi 3.566,00 KM,dok je vrijednost cijelog projekta 5.566,00 KM. Pored organizacije World Vision ranije je projekat podržala Općina Kalesija kroz Javni poziv za dodjelu sredstava organizacijama civilnog društva,dok je ostala sredstva obezbijedilo PD”Resnik” Memići.\nIzradnja izletišta podrazumijeva završetak radova i puštanje u funkciju planinarske kuće, te markiranje planinarskih staza kako bi se ljubitelji prirode bezbijedno kretali.